Αποστολέας Θέμα: Αναβάθμιση epiphine les paul (Αναγνώστηκε 5629 φορές)\n« στις: 22/01/19, 16:16 »\nΚαλησπερα στην παρέα και καλός σας βρήκα\nΑξίζει η συγκεκριμένη αναβάθμιση?\nΤι σκέφτομαι ως εξής : έχω ήδη μια epiphone les paul standard 2008 αν κάνω αυτή την αναβάθμιση θα έχω μια ποιοτική les paul και έχω κ την επιλογή ναι παίζω με την ίδια κιθάρα σαν strat και tele σωστά? Αντί να πάρω και μια strat sqier να έχω 2 μέτριες κιθάρες με αυτή την αναβάθμιση δεν θα έχω μια καλή με πολλούς ηχους? Συγγνώμη αν έχω ποσταρει σε λάθος θέμα ευχαριστώ\nΑπ: Αναβάθμιση epiphine les paul\n« Απάντηση #1 στις: 22/01/19, 17:52 »\nΔεν ξέρω, εχω μια Ibanez single cut "super" LP με EMG 81/60 και μια Kramer super strat με EMG 85/81 ε... στην μεσαία θέση δεν έχει καμία σχέση η μία κιθάρα με την άλλη.\nΠολύ δυσκολο κατεμέ να πάρεις ήχους strat απο LP και τούμπαλιν.\n« Απάντηση #2 στις: 22/01/19, 23:32 »\nεχω μια epi standard pro top που σπλιταρει και σου δινει ωραια δυνατοτητα ηχων\nγια ενα φεγγαρι περασε απο τα χερια μου μια affinity strat οσο και να εχω προσπαθησει\nτον ηχο και την αισθηση της στρατ δεν τον εχω παρει απο την lp\nκαι μετανοιωσα και παρα πολυ που την εδωσα\nστα μεταχειρισμενα θα βρεις squier σε καλες τιμες να κανεις τη δουλεια σου\n« Απάντηση #3 στις: 24/01/19, 08:30 »\nΌ,τι είπαν και οι προηγούμενοι. Με μια τέτοια αναβάθμιση (ή και με οποιοδήποτε σετ καλύτερων μαγνητών που σπλιτάρονται) σίγουρα θα κάνεις την κιθάρα σου πιο ευέλικτη, αλλά αυθεντικό ήχο strat ή tele δεν θα πάρεις...\n« Απάντηση #4 στις: 24/01/19, 15:52 »\nΑκόμα και με sqier θα έχω καλύτερο ήχο ? Στο βίντεο ακούγεται πολύ καλός ο ήχος για αυτό και το σκέφτομαι\n« Απάντηση #5 στις: 24/01/19, 15:57 »\nχωρις να θελω να το παιξω ειδικος ή εμπειρος γιατι δεν ειμαι\nη σειρα affinity ειναι value for money και η classic vibe ... δερνει !!!!\n« Απάντηση #6 στις: 25/01/19, 01:43 »\nΠαράθεση από: Odis85 στις 24/01/19, 15:52\nΕίναι δύσκολο να δοθεί κατηγορηματική απάντηση στο ερώτημά σου, γιατί ο ήχος εξαρταται κυρίως από τον ενισχυτή. Μια καλά σεταρισμένη Affinity σε έναν καλό ενισχυτή θα σού δώσει αξιοπρεπέστατο ήχο. Μια ακριβότερη κιθάρα σε έναν μέτριο ενισχυτή θα σού δώσει μέτριο ήχο.\nΠαράθεση από: jps στις 24/01/19, 15:57\nχωρις να θελω να το παιξω ειδικος ή εμπειρος γιατι δεν ειμαι η σειρα affinity ειναι value for money και η classic vibe ... δερνει !!!!\nΗ Classic Vibe όχι απλά δέρνει, βγάζει νοκ άουτ αρκετές ακριβότερες κιθάρες. Η Affinity είναι δεν είναι άσχημη κιθάρα, αλλά χρειάζεται μερικές αναβαθμίσεις για να φτάσει σε ικανοποιητικά επίπεδα ποιότητας. Οπότε φίλε Οdis85, παίρνεις μια μεταχειρισμένη Classic Vibe και κάνεις μια χαρά αυτό που δεν μπορεί να κάνει η Epiphone... και χωρίς να ξοδέψεις πολλά.\n« Απάντηση #7 στις: 25/01/19, 01:58 »\nΕυχαριστώ μου απαντάς και σε άλλο ερώτημα που είχα όσον αφορά τους ενισχυτές πληροφοριακά έχω έναν rolland cube 30\n5600 Εμφανίσεις 11/02/06, 13:51\n3137 Εμφανίσεις 04/01/10, 22:01\n2767 Εμφανίσεις 09/07/11, 15:20\n1521 Εμφανίσεις 25/11/11, 19:52\n3523 Εμφανίσεις 05/08/12, 23:47\n2981 Εμφανίσεις 23/08/12, 16:26\n2778 Εμφανίσεις 27/09/12, 20:47\n5173 Εμφανίσεις 15/02/15, 01:50\n7911 Εμφανίσεις 11/01/18, 18:00\n11249 Εμφανίσεις 21/03/18, 17:11


Βαρκελώνη Archives - kmag\nΒαρκελώνη: Το υπέροχο Mandarin Oriental από την Patricia Urquiola, από την Ιωάννα Χαλάτση\nwritten by pro.plus.ma arkitektones\nΟι τουριστικοί οδηγοί το αναφέρουν ως το καλύτερο ξενοδοχείο της Βαρκελώνης. Καθόλου τυχαία… To ξενοδοχείο Mandarin Oriental στεγάζεται σ’ ένα κομψό κτίριο της δεκαετίας του ’50, στην καρδιά της Βαρκελώνης.\nΣχεδιασμένο από την Patricia Urquiola, διαμορφώθηκε αισθητικά με τρόπο που να αποτελέσει την επιτομή του σύγχρονου design.\nΕσωτερικές αυλές, διάτρητα τζάμια, ήπια χρωματική παλέτα και ρευστές επιφάνειες αποτελούν τα κύρια συστατικά του ατμοσφαιρικού Mandarin Hotel.\nΗ αίσθηση της άνεσης, της κομψότητας και της φιλοξενίας είναι διάχυτη παντού.\nΤο χαλαρωτικό περιβάλλον, που δημιουργείται από τις off-white αποχρώσεις και τις minimal επιφάνειες, συναντά την αίσθηση πολυτέλειας, μέσα από χρυσές λεπτομέρειες, προσεγμένα υφάσματα και ανατολίτικα μοτίβα.\nΗ διάταξη του χώρου, το design των επίπλων αλλά και των επιμέρους αντικειμένων, τα διακοσμητικά οροφής και τα χειροποίητα χαλιά, όλα τους έχουν επιλεγεί προσεκτικά από τη Urquiola, παραπέμποντας στη γοητεία των μεγάλων κλασικών ξενοδοχείων.\nΈνα εντυπωσιακό αίθριο με ράμπα, όπου το φως φιλτράρεται μέσα από μεγάλους φεγγίτες, καλεί τους επισκέπτες να περάσουν από την πολυσύχναστη λεωφόρο Passeig de Gràcia στην είσοδο του Mandarin Oriental.\n*Η Ιωάννα Χαλάτση είναι μέλος των pro.plus.ma arkitektones , για τους οποίους μπορείτε να διαβάσετε πατώντας εδώ\n30/06/2014 0 comment\nTop παραλίες μέσα σε πόλεις…\nΓια όσους θέλουν να σπαταλήσουν τις διακοπές επισκεπτόμενοι μια μεγαλούπολη του κόσμου, για να τη γνωρίσουν από κοντά, αλλά δεν θέλουν να χάσουν και τα μπάνια τους, υπάρχει λύση! Μαϊάμι, Βαρκελώνη, Ρίο ντε Τζανέιρο, Λος Αντζελες, Μόντρεαλ, Λονδίνο, Τελ Αβίβ, Σικάγο, Σίδνεϊ και Βανκούβερ συνδυάζουν και τα δύο: Βουτιές υπό τη σκιά… ουρανοξυστών και πολυκατοικιών!\nΜπορεί το σκηνικό να απέχει πολύ από το συνηθισμένο, δηλαδή μπάνιο είτε σε μια παραλία ερημική, είτε σε μια περιστοιχισμένη το πολύ από δένδρα, άντε και γραφικά ταβερνάκια, ωστόσο, συνδυάζει και τις βουτιές σε γαλανά νερά και τη δυνατότητα να εξερευνήσει κανείς τις μεγαλουπόλεις αυτές…\nΛος Αντζελες «Venice Beach»\nΠοδηλάτες, μποντιμπιλνταράδες, ζογκλέρ, roller-skaters με μπικίνι και λίγοι φοίνικες για να σπάσει το αστικό τοπίο!\nΒαρκελώνη «Barceloneta Beach»: Μετά τους Ολυμπιακούς του 1992 μεταμορφώθηκε σε μια υπέροχη παραλία που μπορεί κανείς να απολαύσει φρέσκο ψάρι, υπό τη σκιά, βέβαια, των ουρανοξυστών!\nΜόντρεαλ «Clock Tower Beach»: Με έμπνευση από το… Παρίσι, κάθε χρόνο η όχθη του ποταμού Seine μετατρέπεται σε μια τεχνητή Κυανή Ακτή…\nΡίο ντε Τζανέιρο «Ipanema»: Γνωστή τόσο για τη λευκή άμμο, όσο και για τα μαυρισμένα καλλίγραμμα ανδρικά και γυναικεία κορμιά.\nΜαϊάμι «South Beach»: Τιρκουάζ νερά και ακραία πολυτέλεια παντού…\nΤελ Αβίβ «Gordon-Frishman Beach»: Η εν λόγω παραλία είναι η πιο τρέντι από τις 13 παραλίες που έχουν στη διάθεσή τους οι κάτοικοι του Τελ Αβι και καταλαμβάνουν συνολικά 8 μίλια κατά μήκος της Μεσογείου.\nΣικάγο «North Avenue Beach»: Μία από τις παραλίες με τη μεγαλύτερη κοσμοσυροή.\nBondi Beach, Σιδνεϋ\nΣίδνεϊ «Bondi Beach»: Σε απόσταση περίπου 6,5 χιλιόμετρα από το Σίδνεϊ, είναι ιδανική όχι απλά για κολύμπι αλλά και για σερφάρισμα…\n19/08/2013 0 comment\nΗ Βαρκελώνη του Gaudi μέσα από τα μάτια των pro.plus.ma arkitektones\nαπό την Ιωάννα Χαλάτση– αρχιτέκτων*\nΗ Art Nouveau αποτελεί ένα σημαντικό κίνημα που εκδηλώθηκε στις εικαστικές τέχνες και στην αρχιτεκτονική. Αναπτύχθηκε κυρίως κατά την τελευταία δεκαετία του 19ου αιώνα και την πρώτη δεκαετία του 20ου αιώνα σε διάφορες χώρες. Χρησιμοποιώντας φυτικά ή ζωικά διακοσμητικά μοτίβα και εμπλουτίζοντας τα κτίρια με περίτεχνα σχήματα, η Art Nouveau κατόρθωσε να προσφέρει μια νέα αισθητική προσέγγιση στην αρχιτεκτονική, υπερασπίζοντας την κατασκευαστική κομψότητα.\nΟ Antoni Gaudi (1852-1926) θεωρήθηκε δικαίως η αρχιτεκτονική ιδιοφυΐα της Art Nouveau. Τα έργα του δίνουν ιδιαίτερο χαρακτήρα στη Βαρκελώνη και αποτελούν πόλο έλξης για επισκέπτες και μελετητές. Η σχέση του Gaudi με τη φύση ήταν εκείνη που τον ενέπνεε πάντα για τις καμπύλες μορφές, την πολυχρωμία και τα διακοσμητικά μοτίβα που ενσωμάτωνε στα κτίρια του.\nΟ ίδιος θεωρούσε πως η αρχιτεκτονική είναι μια σύνθεση τεχνών και πως ο αρχιτέκτονας οφείλει να είναι και ζωγράφος και γλύπτης. Αν και τα κτίρια του φαίνονται υπερβολικά και πολυδάπανα, στην πραγματικότητα προτιμούσε να χρησιμοποιεί καθημερινά υλικά, όπως χρωματιστά σπασμένα κεραμικά πλακάκια μηδαμινής αξίας, στα οποία είχε παράδοση η Βαρκελώνη.\nΗ Casa Batllo (1904-1906) δίνει την αίσθηση της απαλής και εύπλαστης μορφής, από την πρώτη στιγμή που την αντικρίζει ο επισκέπτης. Οι ισχυρές κολόνες, που μοιάζουν σαν πόδια γιγάντιου ελέφαντα, είναι το πρώτο πράγμα που προσέχει ο περαστικός. Η πρόσοψη επεκτείνεται με μικρά, κομψά μπαλκόνια, τα οποία φαίνονται να κρέμονται σαν φωλιές πουλιών. Η όψη δεν είναι επίπεδη αλλά στρογγυλεμένη από ένα ελαφρύ κυματισμό, παραπέμποντας στο λείο δέρμα κάποιου θαλάσσιου ερπετού.\nΑπό την άλλη, η οροφή της κατοικίας αποτελεί ένα χαρακτηριστικό παράδειγμα σχετικά με το πώς οραματιζόταν ο Gaudi τις οροφές των σπιτιών. Περιβάλλεται από μία πριονωτή γραμμή, όμοια με τη ραχοκοκαλιά ενός γιγαντιαίου δεινοσαύρου κι αναδεικνύεται σε έναν υπαίθριο χώρο τέχνης και αναψυχής.\nΗ Casa Mila (1906-1910) είναι περισσότερο γνωστή στους Ισπανούς ως “La Pedrera”, που σημαίνει λατομείο. Ο χαρακτηρισμός αυτός της αποδόθηκε εξαιτίας της κυματιστής μορφής της πρόσοψης, η οποία θυμίζει τις πτυχές που σχηματίζονται από τον άνεμο πάνω στην ψιλή άμμο της θάλασσας.\nΑναμφισβήτητα, όμως, το αριστούργημα του Antoni Gaudi θεωρείται η Sagrada Familia (1883–). Χρειάστηκε ένας ολόκληρος αιώνας για να ολοκληρωθεί, ωστόσο ακόμα και σήμερα οι εξωτερικοί τοίχοι υπάρχουν σε πρωταρχικό στάδιο. Από μακριά ξεχωρίζουν οι δώδεκα πύργοι της εκκλησίας, οι οποίοι λεπταίνουν σταδιακά προς την κορυφή και φέρουν ο καθένας τους από μία “κορώνα”.\nΣτην πραγματικότητα, ο Gaudi ήθελε να δημιουργήσει τη Sagrada Familia ως μια αλληγορία με αναφορά στο χριστιανισμό. Πέρα από το αρχιτεκτονικό ενδιαφέρον που παρουσιάζει το έργο, κάθε στοιχείο της εκκλησίας έχει και μια δεύτερη, συμβολική σημασία. Ο Gaudi τοποθέτησε στο κέντρο το βωμό με την κυρίως σπείρα και το μεγάλο σταυρό, που συμβολίζει τον Χριστό, ενώ αφιέρωσε κάθε έναν από τους πύργους σε έναν από τους δώδεκα Αποστόλους. Ένας “δάσος” από κολόνες, που διακλαδίζονται προς όλες τις κατευθύνσεις προσδίδοντας κατασκευαστική κομψότητα, στηρίζουν τη Sagrada Familia εκεί όπου ανήκει: στα ύψη…\n*Περισσότερες πληροφορίες για τους pro.plus.ma arkitektones μπορείτε να διαβάσετε και πατώντας εδώ\nProject Ταξίδι του Μέλιτος: Top προορισμοί για το 2013\nΠαντρεύεστε φέτος και σκοπεύετε να κάνετε ένα πολύ μακρινό ταξίδι του μέλιτος;\nΓια φέτος ζητήσαμε την γνώμη κάποιων experts στα ταξίδια, οι οποίοι μοιράζονται μαζί μας τις εμπειρίες τους για τους top προορισμούς για ταξίδι του μέλιτος γα το 2013 και τα μέρη που πρέπει να επισκεφτείτε.\nΞενοδοχείο Four Seasons, Bora Bora.\nΠροορισμός: French Polynesia\nMoorea και Bora Bora στη Γαλλική Πολυνησία είναι από τους πιο δημοφιλείς προορισμούς, αλλά από τους πιο ακριβούς. Υπάρχουν ωστόσο και κάποια εναλλακτικά μέρη όπως τα νησιά Fiji, Cook Islands, Hawaii, ή Pangkor Laut Island στη Malaysia, που μπορείτε να το συνδιάσετε με ένα ταξίδι στη Ταϋλάνδη.\nFour Seasons Bora Bora (fourseasons.com/borabora)\nMotu Tehotu – BP 547\n+(689) 603 130\nThe Ritz Carlton στη Βαρκελώνη\nΠροορισμός: Βαρκελώνη, Ισπανία\n“Μία χαρούμενη πόλη που ποτέ δεν κοιμάται, μπορείτε να δείτε από τα πιο όμορφα κτήρια, από αρχιτεκτονικής άποψης, κατά τη διάρκεια της ημέρας και μετά τα δειπνήσετε, απολαμβάνοντας tapas και υπέροχο κρασί μέχρι τις πρώτες πρωινές ώρες.” — Tara Soloway, Luxe Destination Weddings\nHotel Hotel Arts Barcelona (ritzcarlton.com/Barcelona)\nMarina 19-21, Barcelona 8005 Spain\nWickaninnish Inn, Vancouver Island\nΠροορισμός: Tofino, British Columbia\nΤο Vancouver Island είναι μία αποκάλυψη είτε το επισκέφτεστε το καλοκαίρι είτε κατά την περίοδο των καταιγίδων. Απολαύστε την cozy ατμόσφαιρα και η εμπειρία να είστε στα ζεστά με τον αγαπημένο σας είναι μοναδική. — Tara Soloway, Luxe Destination Weddings\nWickaninnish Inn (wickinn.com)\n500 Osprey Lane, Tofino, BC, V0R 2Z0, Canada\nΗ Anguilla έχει τις υπέροχες παραλίες μετά το Cancun και Turks & Caicos. Δεν έχετε να κάνετε εκεί, πέρα από το ξαπλώσετε στην παραλία, να απολαύσετε τα κύματα και να φάτε! Και τη δεύτερη μέρα επίσης… Είναι σαν το video clip του Chris Isaak : Sexy, αμμώδες και προκλητικό. Απλά εκπληκτικό!— Jody Diamond, Diamond PR\nCuisinArt Golf Resort & Spa (cuisinartresort.com)\nRendezvous Bay, Anguilla, AI-2640, British West Indies\n264 498 2000\nAmangani στο Jackson Hole\nΠροορισμός: Jackson Hole, Wyoming\nΝομίζω δεν υπάρχει τίποτα πιο απολαυστικό από το να περνάει κανείς καλά και να “δημιουργεί\nαναμνήσεις με αυτόν που αγαπάς. Το Jackson Hole είναι το ιδανικό μέρος για να το κάνετε. Τον χειμώνα, μπορείτε να κάνετε το καλύτερο ski και snowboard, μετά χαλάρωση σε cozy ξενοδοχεία δίπλα σε τζάκια και τέλεια εστιατόρια με φανταστικό κόκκινο κρασί. Το καλοκαίρι εκμεταλλευτείτε το Εθνικό Πάρκο και κάντε ποδηλασία, αναρρίχηση, μάθετε ψάρεμα, rafting στο ποτάμι κτλ. Σίγουρα όσοι πάτε εκεί για “ταξίδι του μέλιτος” θα γυρίσετε γεμάτοι από αναμνήσεις. – Jody Diamond, Diamond PR\n1535 North East Butte Road, Jackson, Wyoming 83001, USA\n307 734 7333\nGondwana Game Reserve. Photography Justin Harrington.\nΠροορισμός: South Africa\nOk, είμαι προκατειλλημένη. Ημουν εκεί πριν από μερικούς μήνες, για το ταξίδι του μέλιτος. Εμεινα έκπληκτη από την ομορφιά, τη φιλοξενίακαι το φαγητό. Η Νότιος Αφρική έχει λίγο από όλα, καθιστώντας την ιδανικό προορισμό για τα ζευγάρια που δεν θέλουν απλώς να περάσουν την ημέρα τους στην παραλία. Μπορείτε να κάνετε safaris, ορειβασία ή ποδηλασία. Η να κάνετε μία ρομαντική περιήγηση στα αμπέλια κοντά στο Cape Town, να οδηγήσετε στην Garden Route στη δυτική ακτή. Υπάρχουν αμέτρητες απάνεμες παραλίες στη Durban. Αξίζει να σημειωθεί ότι το σέρβις στα ξενοδοχεία είναι ίσως το καλύτερο που έχω συναντήσει σε όλο τον κόσμο. Μάλιστα μετά τους Παγκόσμιους Αγώνες Ποδοσφαίρου, η Νότιος Αφρική έχει γίνει ο απολύτος προορισμός για μήνα του μέλιτος των ζευγαριών που θέλουν να συνδιάσουν ρομαντισμό με περιπέτεια. — Jennifer Weatherhead Harrington\nHotel Pick: Gondwana Game Reserve ( gondwanagr.co.za/)\nHeuningkip Farm, R327 Mossel Bay 6500, South Africa\n+27 44 697 7077\nAman Sveti Stefan, Μαυροβούνιο\nΑν έχετε ακούσει για την φυσική ομορφιά της Κροατίας, τη θυμίζει χωρίς τον τόσο πολύ κόσμο. Βρίσκεται στα νότια της Αδριατικής, υπάρχουν παραλίες που δεν τις έχει ανακαλύψει κανείς, υπέρχοχα βουνά και πολλή ιστορία να τα συνοδεύουν. Για διαμονή προτείνω το πολυτελές ξενοδοχείο Aman Sveti Stefan, στο μικροσκοπικό νησί Sveti Stefan. Εδλω μπορείτε να απολαύσετε το ηλιοβασίλεμα στην παραλία και να χαλαρώσετε στα spa ή να δειπνήσετε τρώγοντας θαλασσινά της περιοχής στο The Dining Room. Εκτός του ξενοδοχεί έχετε τη δυνατότητα να επισκεφτείτε κάποιους αμπελώνες, να νοικιάσετε ποδήλατα και να δείτε τα κοντινά χωριά, ενώ έχετε τη δυνατότητα οδηγώντας μέχρι το Kotor, το οποιο θεωρείται από την UNESCO ως “Παγκόσμια φυσική και ιστορική κληρονομιά” — Stephanie Gray\nAman Sveti Stefan (amanresorts.com/amansvetistefan)\nSveti Stefan 85315, Montenegro\n(382) 33 420 000\n07/04/2013 0 comment\nΝέο video clip για τον Γιωργη Χριστοδούλου και τους 8-85\nΟ Γιώργης Χριστοδούλου και η κινηματογραφική καταλανική ομάδα 8-85 παρουσιάζουν το ολοκαίνουργιο video clip για το single “Φάβα” που κυκλοφόρησε ελεύθερα στο διαδίκτυο αυτό το καλοκαίρι από το jumpingfish.gr και καθιερώθηκε στο ραδιοφωνικό airplay.\nΗ πρώτη συνεργασία του Γιώργη Χριστοδούλου με την Μάρω Μαρκέλλου (μουσική) και Πάνο Σουρούνη (στίχοι) έχει τώρα το δικό της βίντεο, γυρισμένο στα σοκάκια της πόλης της Βαρκελώνης, όπου ο Γιώργης εγκαταστάθηκε μόνιμα λίγο πριν την κυκλοφορία του πρώτου ισπανο-γαλλόφωνου άλμπουμ του «flaneur» το φθινόπωρο του 2011.\nΓυρισμένο στις πιο όμορφες γειτονιές της καταλανικής πρωτεύουσας και με συμπρωταγωνιστή τον καταξιωμένο ισπανό κλαρινετίστα Juli Ami Duran, το βίντεο της “Φάβας” ξεχειλίζει από το απαλό φως και τα χρώματα της “πόλης των κόντηδων” και τη μοναδική χορευτική ατμόσφαιρα που δημιουργούν τα βήματα της χορευτικής ομάδας Lindyhop.Cat.\nΗ Lindyhop.cat, η μεγαλύτερη κοινότητα swing στην Ισπανία η οποία εδρεύει στη βαρκελώνη και συνεργάζεται συχνά με τον Γιώργη στις τηλεοπτικές του εμφανίσεις, συμμετέχει γεμίζοντας τα πλάνα με στροβιλιστές φιγούρες στο ρυθμό του swing.\nΗ καταλανική ομάδα κινηματογραφικών παραγωγών 8-85 (http://www.laboratori885.com) με επικεφαλής την Irina Gonzalez, ανέλαβε την εκτέλεση και τη σκηνοθεσία.\n16/09/2012 0 comment\nSMEG: Δύο Street Art Editions στη Βαρκελώνη\nΜε αφορμή την ημέρα των ερωτευμένων “La diada de Sant Jordi”, η Smeg δημιούργησε δύο Street Art Editions στους δρόμους της Βαρκελώνης.\nΣτην καρδιά της πόλης και έξω από το κατάστημα Iglesis, το οποίο από το 1965 πωλεί τις συσκευές της Smeg, ο street artist Tope τροποποίησε δύο 50’Style μοντέλα της Smeg, αποδίδοντας φόρο τιμής στην ιδιαίτερη Εθνική Ημέρα και την πόλη της Βαρκελώνης.\nΜε την ενέργεια αυτή, η ιταλική μάρκα, ηγέτιδα στις οικιακές συσκευές, έδειξε και πάλι ότι τα ψυγεία της είναι πραγματικά έργα τέχνης που μπορούν να συνδυάσουν την παράδοση με την urban art.\nΗ πόλη της Βαρκελώνης και το ρόδο του Αγίου Γεωργίου αποτέλεσαν τους πρωταγωνιστές στο θέμα των αναπαραστάσεων στα ψυγεία FAB28 και FAB30.\nΤα μοναδικά εκθέματα παρέμειναν στην βιτρίνα του καταστήματος για μερικές εβδομάδες. Δείτε το βίντεο της “μεταμόρφωσης” των δύο ψυγείων….\n[vsw id=”IZ7DsCb5SCY” source=”youtube” width=”425″ height=”344″ autoplay=”no”]\n13/07/2012 0 comment


Euro: Αμφιβολίες 100 ημέρες πριν από την σέντρα | Χανιώτικα Νέα\n3 Μαρτίου, 2021 12:44 μμ\nΕκατό ημέρες πριν από την έναρξη του Euro 2020, εξακολουθούν να υπάρχουν πολλές αμφιβολίες σχετικά με τη διοργάνωση, εξαιτίας της πανδημίας του κορονοϊού. Το Euro 2020 αναβλήθηκε για το 2021 λόγω Covid-19 και έχει προγραμματιστεί να πραγματοποιηθεί από τις 11 Ιουνίου έως τις 11 Ιουλίου σε 12 πόλεις, σε 12 χώρες. Το στάδιο Wembley στο Λονδίνο έχει προγραμματιστεί να φιλοξενήσει τους ημιτελικούς και τον τελικό, καθώς και αγώνες στους ομίλους.\nΟ Nτάνιελ Κοχ, σύμβουλος Υγείας της UEFA και για Ευρωπαϊκό Πρωτάθλημα, δήλωσε την περασμένη εβδομάδα, ότι δεν αναμένεται η αναβολή ή η ακύρωση του τουρνουά, όπως αναφέρει η ισπανική εφημερίδα mundo Deportivo. Η UEFA μελετά, όσο αφορά την παρουσία θεατών, διάφορα σενάρια: 100% των θεατών, από 50% έως 100%, από 20% έως 30% ή χωρίς φιλάθλους.\nΗ πεθερά, ο γαμπρός, ένα θετικό τεστ κι αρχίζει το τρέξιμο! Δείτε το νέο χιουμοριστικό σποτ του Ημιμαραθωνίου Κρήτης (video).\nΑΠΕ-ΜΠΕ - 13 Απριλίου, 2021 1:16 μμ\nΜε τους επαναληπτικούς προημιτελικούς συνεχίζεται το προσεχές διήμερο το Champions League. Ο Μαουρίτσιο Ποτσετίνο έχει την ευκαιρία να συνδυάσει την συμπλήρωση 101 ημερών παραμονής...\nΑΠΕ-ΜΠΕ - 13 Απριλίου, 2021 12:20 μμ\nΤο γκολ που σημείωσε ο Κριστιάνο Ρονάλντο την περασμένη εβδομάδα στην νίκη με 2-1 επί της Νάπολι, έφερε τον διάσημο Πορτογάλο στην τρίτη θέση...\nΑΠΕ-ΜΠΕ - 13 Απριλίου, 2021 12:18 μμ\nΟ Λούκα Ζιντάν αγωνίζεται στην segunda division με τα «χρώματα» της Ράγιο Βαγεκάνο, που έχει ως βασικό στόχο την επιστροφή στα «σαλόνια» του ισπανικού...


10 Ιδέες για να Οργανώσετε τα Αξεσουάρ σας\nΦτιάξτε μια σειρά με καπέλα στον τοίχο σας Καρφώστε μερικά γαντζάκια στον τοίχο και κρεμάστε εκεί τα καπέλα σας. Μπορείτε να το κάνετε δίπλα στην εξώπορτα για να δώσετε και στιλ στον χώρο ή σε κάποιο άλλο μέρος του σπιτιού.\nΚολιέ και βραχιόλια Τοποθετήστε μία βάση της επιλογής σας στον τοίχο και πάνω σε αυτήν περάστε μία ράβδο σε απόχρωση που να ταιριάζει με τη διακόσμηση του δωματίου σας. Περάστε στη ράβδο όλα σας τα κολιέ και τα βραχιόλια - ή αυτά που φοράτε πιο συχνά.\nΔιακοσμήστε τη σκάλα σας με φουλάρια και μαντήλια Αν έχετε μια σκάλα που δεν την χρησιμοποιείτε πολύ, τότε μπορείτε να την χρησιμοποιήσετε ως ένα ωραίο διακοσμητικό. Κρεμάστε εκεί τα φουλάρια σας, τα γυαλιά ηλίου, τα μαντήλια και τα κασκόλ.\nΔείτε 4 Πράγματα που Μπορείτε να Κάνετε με την Παλιά σας Σκάλα.\nΦτιάξτε μια αυτοσχέδια παπουτσοθήκη με παλιά κιβώτια Πάρτε μερικά κιβώτια και τοποθετήστε τα το ένα δίπλα στο άλλο και σε διάφορες σειρές ανάλογα με το πόσα παπούτσια θέλετε να αποθηκεύσετε. Χρησιμοποιήστε ένα κιβώτιο με χωρίσματα για να βάζετε τις κάλτσες σας. Καλό θα ήταν βέβαια αυτή η αυτοσχέδια παπουτσοθήκη να μην είναι μέσα στο υπνοδωμάτιο.\nDIY για Γυναίκες! Οργανώστε τα Καλλυντικά σας με αυτόν τον Φανταστικό Τρόπο.\nΜετατρέψτε το σύνθετο σε παπουτσοθήκη Αν έχετε ένα παλιό σύνθετο με τζαμαρία και θέλετε να το αντικαταστήσετε, τότε μην το πετάξετε. Μετατρέψτε το σε παπουτσοθήκη και βάλτε το σε ένα δωμάτιο ή στο χολ.Τα σύνθετα αποτελούν καλή εναλλακτική για αυτήν τη δουλειά και χωράνε αρκετά ζευγάρια παπούτσια.\nΒάλτε ράγες στους τοίχους Οι ράγες που συνήθως υπάρχουν στα μπάνια για τις πετσέτες, μπορούν να αποτελέσουν καλή πηγή έμπενυσης. Βάλτε, για παράδειγμα, 2 χρυσές ράγες στο δωμάτιό σας και περάστε τα αξεσουάρ σας.\nΧρησιμοποιήστε μία μεγάλη πιατέλα Αν έχετε γεμίσει με παλιές πιατέλες και δεν ξέρετε τι να τις κάνετε, τότε χρησιμοποιήστε τις ως χώρο αποθήκευσης των γυαλιών ηλίου, των αξεσουάρ ή της συλλογής με ζώνες που διαθέτετε. Βάλτε δυο πιατέλες στο κομό ή ακόμα και στο μπάνιο και τοποθετήστε μέσα τακτοποιημένα τα αξεσουάρ σας.


Ιταλική «σφαγή» για Μαζουακού | SDNA\nΙταλική «σφαγή» για Μαζουακού\n28 Ιουλίου 2015, 15:55\nΌλο και «φουντώνουν» τα (ιταλικά) σενάρια για τον Αρτούρ Μαζουακού και νέα δημοσιεύματα στον Τύπο της γειτονικής χώρας κάνουν λόγο για νέα βελτιωμένη πρόταση της Ρόμα, αλλά και... σφήνα της τελευταίας στιγμής από την Ίντερ!\nΣύμφωνα με τους Ιταλούς, η Ρόμα (μετά το «όχι» που εισέπραξε από τον Ολυμπιακό στην πρόταση των 6 εκατομμυρίων ευρώ) αποφάσισε να «ανέβει», προκειμένου να δελεάσει τον Ολυμπιακό. Και να αυξήσει την πρότασή της για τον 21χρονο μπακ - χαφ στα 9 εκατομμύρια ευρώ, προκειμένου να κάμψει τις αντιστάσεις των «ερυθρόλευκων», που ζητάνε 10 εκατομμύρια ευρώ.\nΆλλα δημοσιεύματα από την Ιταλία, όμως, κάνουν λόγο για... σφήνα της Ίντερ! Και τονίζουν πως οι «νερατζούρι» θέλουν να «κλέψουν» την τελευταία στιγμή τον Μαζουακού από τη Ρόμα. Σημειώνουν, μάλιστα, πως «η Ίντερ μπορεί να εκμεταλλευτεί το γεγονός πως ακόμα η Ρόμα δεν έχει καταφέρει να ικανοποιήσει τις απαιτήσεις του Ολυμπιακού».\nΤην Τετάρτη στις 17:00 η συνέντευξη του Τούντορ\nΕρχεται Θεσσαλονίκη ο μάνατζερ του Λούκας\nΓιατί επιμένει ο Τούντορ στις καλαμίδες!


Larousse Εγκυκλοπαιδεια Καλλιεργητη - Οικολογια-φυση (BKS.0438141)\nΑρχική > Βιβλία > Οικολογία • Φύση > LAROUSSE ΕΓΚΥΚΛΟΠΑΙΔΕΙΑ ΚΑΛΛΙΕΡΓΗΤΗ\nLAROUSSE ΕΓΚΥΚΛΟΠΑΙΔΕΙΑ ΚΑΛΛΙΕΡΓΗΤΗ\nΜΙΟΥΛΑΝ ΠΑΤΡΙΚ στην κατηγορία ΟΙΚΟΛΟΓΙΑ-ΦΥΣΗ\nΣυγγραφέας: ΜΙΟΥΛΑΝ ΠΑΤΡΙΚ\nΈνα λεξικό με περισσότερα από 1500 λαχανικά και φρούτα, που παρουσιάζονται με λεπτομερείς πληροφορίες για κάθε φυτό: προέλευση, φύλλα, ανθοφορία, έκθεση, έδαφος, λίπανση, φροντίδα, κλάδεμα, πολλαπλασιασμός, συγκομιδή και συντήρηση, ασθένειες, συμπεριφορά σε δοχείο, είδη και ποικιλίες, χρησιμοποιούμενα μέρη, διατροφική αξία, χρήση. Συγκριτικοί πίνακες, για την επιλογή της καλύτερης ποικιλίας.\nLAROUSSE ΕΓΚΥΚΛΟΠΑΙΔΕΙΑ ΚΑΛΛΙΕΡΓΗΤΗ (BKS.0438141)\n55.79 € -20% = 44.63 €\n• Όλες οι ποικιλίες των κλασικών φρούτων και λαχανικών, αλλά και εξωτικά φυτά, τα οποία δεν καταναλώνονται ευρέως: ανανάς, λάιμ, λίτσι, νάσι, πε-τσάι (κινέζικο λάχανο), σασσαφράς κλπ.\n• Οι βασικές τεχνικές για την καλλιέργεια: μέθοδοι υπαίθριας καλλιέργειας, καλλιέργειας σε δοχεία, φύτευση, σπορά, πολλαπλασιασμός, κλάδεμα, πότισμα, λίπανση, αντιμετώπιση ασθενειών και παρασίτων.\n• 200 εικονογραφημένα μοντέλα με σχόλια, που βοηθούν στη διαμόρφωση του λαχανόκηπου και του οπωρώνα σας.\n• Η συγκομιδή, η συντήρηση και οι διαιτητική αξία του κάθε φυτού.\n• Επαγγελματικές συμβουλές και κόλπα με τη σφραγίδα των ειδικών.\nLAROUSSE ΕΓΚΥΚΛΟΠΑΙΔΕΙΑ ΚΑΛΛΙΕΡΓΗΤΗ BKS.0438141 ΜΙΟΥΛΑΝ ΠΑΤΡΙΚ ΜΙΟΥΛΑΝ ΠΑΤΡΙΚ ΟΙΚΟΛΟΓΙΑ-ΦΥΣΗ LAROUSSE ΕΓΚΥΚΛΟΠΑΙΔΕΙΑ ΚΑΛΛΙΕΡΓΗΤΗ


ΟΤΙ ΝΑΝΕ: Σεπτεμβρίου 2017\nΚι οι Βέλγοι ανακάλυψαν το σαξόφωνο\nκι έναν καλό σαξοφωνίστα δε βγάλανε.\nΈτσι κι εμείς με τη δημοκρατία.\nΈνας υδραυλικός,ένας ντελιβεράς και ένας γιατρός. Μαζί εκπροσωπούμε το 99% των ρόλων σε τσόντες κ όμως δεν πηδάει κανείς.\n-Οχι -Εχεις πιεση πανω απο 16; -Οχι -Εχεις ζαχαρο πανω απο 1,40; -Οχι -Φορας μασελα; -Οχι -Τοτε γιατι βλεπεις Αυτια;\nΤο πέος αποφασίζει να ζητήσει προαγωγή και αύξηση για τους εξής λόγους ...\n1. Αναγκάζεται να δουλεύει σκληρά και σε μεγάλα βάθη\n2. Πολλές φορές η θέση του είναι ανάποδα από την κανονική\n3. Δεν έχει εξαερισμό ή κλιματισμό στο περιβάλλον εργασίας του\n4. Επικρατεί πολύ υγρασία και υψηλή θερμοκρασία στον επαγγελματικό του χώρο\n5. Δεν έχει στάνταρ ρεπό, εργάζεται άστατες ώρες, σαββατοκύριακα και αργίες\n6. Συχνά κάνει ανθυγιεινή εργασία και πάντα... ξερνά όταν τελειώνει η δουλειά του\nΗ αίτηση του όμως, τελικά, υπορίφθηκε διότι...\n1. Ποτέ δεν συμπληρώνει οκτάωρο\n2. Σπανίως ανταποκρίνεται αμέσως όταν του το ζητούν\n3. Δεν έχει πτυχίο\n4. Δεν είναι πιστό στην εργοδοσία του\n5. Αποσύρεται πολύ νωρίς από την ενεργό δράση\n6. Δεν δουλεύει, εκτός και αν κάποιος το σπρώχνει από πίσω\n7. Δεν αφήνει το χώρο εργασίας του... καθαρό μετά τη δουλειά.\nΤελικά οι λέξεις σεξ και πονοκέφαλος\nπρέπει να'ναι ομόρριζα.\nΈχουν ίδια συχνότητα χρήσης στην καθομιλουμένη απλά η επιλογή είναι θέμα φύλου.\nΓιατί δεν διάβασες εχθές Γιωργάκη ?\n-Κυρία ήταν μια θεία μου χάλια. -Τι είχε?? -Ότι έχει κάθε μέρα. Χάλια πρόσωπο.\n64 Σε τελική ανάλυση αν δεν μας αρέσει έχουμε πάντα την επιλογή να κάνουμε εγχείρηση αλλαγής φύλου. <br />\nΠάει ένας ινδίανος στο ληξιαρχείο για να αλλάξει το όνομα του\nτου λέει ο υπεύθυνος\n-Γιατί θέλετε να αλλάξετε όνομα σας;-Γιατί είναι μεγάλο.\n-Πως σας λένε;\n-Μεγάλη πέτρα πέφτει από βουνό και κατρακυλάει στην θάλασσα.\n-Όντως είναι μεγάλο και πως θέλετε να το κάνετε;\nΜια μέρα ένας τύπος πάει στο γιατρό του και του λέει:\n«Γιατρέ μου έχω φοβερούς πόνους στο μόριο μου, ούτε σεξ μπορώ να κάνω, ούτε να το σκεφτώ δεν μπορώ γιατί πονάω»!.\nΟ γιατρός τον εξετάζει για πολλή ώρα και του λέει:\n«Κοίταξε να δείς, είναι πολύ σοβαρά τα πράγματα… Πρέπει να το κόψουμε δυστυχώς.»\n«Να το κόψουμε; Τι είναι αυτά που λές γιατρέ μου;;; Δεν υπάρχει άλλη λύση;»\nΟ γιατρός του λέει ότι δεν υπάρχει και ότι δεν μπορεί να κάνει κάτι. Ο ασθενής πηγαίνει και σε άλλους γιατρούς που του λένε το ίδιο.\nΤελικά μαθαίνει ότι υπάρχει ένας Αφρικάνος γιατρός που κάνει θαύματα με εναλλακτικές θεραπείες και πάει να τον βρει.\n«Μπορώ να κάνω κάτι για την περίπτωσή σου και δεν θα χρειαστεί να το κόψουμε.» ,του λέει ο Αφρικανός γιατρός. «Αλλά η εναλλακτική θεραπεία θα κρατήσει 3 μήνες.»\n«Όσο να “ναι γιατρέ μου, σημασία έχει να μη χρειαστεί να το κόψω!!»\nΑρχίζει ο γιατρός του δίνει βότανα, αλοιφές, αλείφεται ο ασθενής, και μετά από 2 μήνες πάει στο γιατρό.\n«Γιατρέ μου πότε θα δω αποτέλεσμα;; Θέλω να ξέρω αν θα χρειαστεί να το κόψω τελικά, έχω άγχος «, ρωτάει ο ασθενής.\n«Κοίτα είπαμε ότι δεν θα χρειαστεί να το κόψεις! Λογικά μέσα στις δυο επόμενες εβδομάδες θα πέσει από μόνο του!»\n- Περνούσα από δίπλα του και εκείνος μου είπε 'Μμμ, σήμερα τα μαλάκια σου μυρίζουν υπέροχα'.\n- Ε, ας μην είμαστε υπερβολικοί! Αυτό δεν είναι σεξουαλική παρενόχληση. Ένα απλό κοπλιμέντο είναι!\n- Κύριε διευθυντά, να σας θυμίσω ότι ο κ.Γεωργίου είναι νάνος!\nκαι μάλιστα από έρωτα.\n- Τι θα κάνω; Ρωτά έντρομος τον προπονητή του.\n- Πρέπει να αποφύγεις να δεχτείς περισσότερα χτυπήματα απο όσα θα δώσεις.\n- Και πώς θα γίνει αυτό; Σου λέω ο τύπος είναι ασταμάτητος!\n- Είναι απλό σύμφωνα με τον κανονισμό, απαγορεύονται τα χτυπήματα κάτω από τη ζώνη. Σύμφωνοι;\n- Σύμφωνοι. Και λοιπόν;\n- Ε! λοιπόν, θα φορέσεις τη ζώνη σου στο κούτελο!\n– Δεν μπορεί, κάπου πρέπει να υπάρχει ένα δωμάτιο. Ή έστω ένα κρεβάτι οπουδήποτε, ξέσπασε στο τελευταίο ξενοδοχείο που βρήκε.\n– Η αλήθεια είναι ότι έχουμε ένα δίκλινο και το έχει πάρει ένας νεαρός μόνο του. Ίσως δεχτεί να το μοιραστεί μαζί σας. Μόνο που πρέπει να σας πω ότι ροχαλίζει τόσο δυνατά, που από τα διπλανά δωμάτια κάνουν συνεχώς παράπονα. Δεν νομίζω ότι θα καταφέρετε να κοιμηθείτε εκεί.– Κανένα πρόβλημα. Θα το πάρω.\nΤο επόμενο πρωί ο ναύτης κατέβηκε για πρωινό φρέσκος κι ανανεωμένος.– Πως κοιμηθήκατε; τον ρώτησε ο ξενοδόχος.– Καλύτερα από ποτέ.– Μα δεν σας ενόχλησε ο άλλος νεαρός με το ροχαλητό του;– Όχι, τον έκανα να σκάσει σε μηδέν χρόνο.– Πως το καταφέρατε αυτό;\n– Όταν ανέβηκα στο δωμάτιο ήταν ήδη στο κρεβάτι. Πήγα λοιπόν, του έδωσα ένα φιλί στο μάγουλο και του είπα: Καληνύχτα όμορφε…\nΌλο το υπόλοιπο βράδυ ξαγρύπνησε παρακολουθώντας με!!!\nΆν το πέος είχε ετικέτα τι θα έγραφε??\nΑνακινήστε καλά πριν τη χρήση!!!!\nΜπαίνει ένας ελεύθερος σκοπευτής σε ένα κατάστημα που πουλάνε όπλα\nκαι ζητάει ένα όπλο μεγάλης απόστασης με διόπτρα. Ο υπάλληλος βγάζει αμέσως το καλύτερο και του λέει δείχνοντας έξω από το παράθυρο :\n– Επειδή εγώ δεν ξέρω καλό σημάδι, θα σου δώσω 2 σφαίρες. Την μια θέλω να την φυτέψεις στο κεφάλι αυτής της π@υτάνας και την άλλη στο πέ@ς αυτού του αλήτη. Αν το κάνεις αυτό θα σου χαρίσω το όπλο.\nΑπό που θα πάρετε φέτος μολύβια για τα παιδιά;\nO Τσίπρας θέλει να θέσει ψηφοφορία στη Βουλή\nγια ψήφο ανοχής και δεν ξέρει τι να κάνει, ξέρει ότι οι αριστεροί του τον αμφισβητούν, η αντιπολίτευση λέει ότι τον στηρίζει αλλά δεν είναι και σίγουρος κι έτσι σηκώνεται και πάει στο μαντείο των Δελφών.\nφεύγει ο Τσίπρας χαλαρός, πάει στη Βουλή αλλά οι αριστεροί του τον\nμαυρίζουν, η αντιπολίτευση του τα γυρνάει ανάποδα, πάει η κυβέρνηση πέφτει!!\n- Καλά , ΕΣΥ δεν μου είπες ότι θα με στηρίξουν;;;\n- Δεν κατάλαβες καλά, εγώ σου είπα: - Η ΒΟΥΛΗ ΘΑ ΣΤΗ ΡΙΞΕΙ ΤΗΝ ΚΥΒΕΡΝΗΣΗ !!!!!!!!!!!\nFunny Pranks 2017 - Try Not To Laugh Watching Funn...\nΤο πέος αποφασίζει να ζητήσει προαγωγή και αύξηση ...\nΠάει ένας ινδίανος στο ληξιαρχείο για να αλλάξει τ...\nΚύριε διευθυντά, θέλω να διαμαρτυρηθώ διότι ο κ.Γε...\nΠαντρεύεται ένας ναυτικός και παίρνει μια όμορφη κ...\nΈνας μποξέρ μαθαίνει ότι ο επόμενος αντίπαλος του ...\nΈνας ναύτης φτάνει σε κάποιο λιμάνι αλλά δεν μπορε...\nΜπαίνει ένας ελεύθερος σκοπευτής σε ένα κατάστημα ...


Game Απόφαση Online. Παίξτε δωρεάν\nΠαίξτε το παιχνίδι Απόφαση σε απευθείας σύνδεση:\nΠεριγραφή παιχνιδιού Απόφαση\nΉρθε η ώρα να καταλήξει σε ετυμηγορία για τον εαυτό ζόμπι. Έγιναν στους δρόμους πάρα πολύ. Πιστεύουν μητρική σπίτι Ντάλας τους, αλλά είναι λάθος σε αυτό, και εσείς γνωρίζετε καλύτερα από οποιονδήποτε άλλο σε αυτό. Κοιτάξτε προσεκτικά, όπου κάθε ένα από τους στόχους είναι να μην τους αφήσουμε να πάρει κοντά σε σας πάρα πολύ κοντά. Να θυμάστε ότι χρειάζεται χρόνος για να επαναφορτίσετε, πάρτε το χρόνο να πει αντίο στη ζωή. Κρατήστε την άμυνα της πόλης. . Παίξτε το παιχνίδι Απόφαση σε απευθείας σύνδεση.\nΤεχνικά χαρακτηριστικά του παιχνιδιού Απόφαση\nGame Απόφαση πρόσθεσε: 21.02.2014\nΜέγεθος του παιχνιδιού: 10.59 MB\nΤο παιχνίδι παίζεται: 275 φορές\nΠαιχνίδια όπως το παιχνίδι Απόφαση\nΠερίεργος ο Dave\nΚατεβάστε το παιχνίδι Απόφαση\nΕνσωματώστε το παιχνίδι Απόφαση στην ιστοσελίδα σας:\nΓια να εισαγάγετε το παιχνίδι Απόφαση στην ιστοσελίδα σας, αντιγράψτε τον κώδικα και επικόλληση στον κώδικα HTML της ιστοσελίδας σας. Επίσης, αν σας αρέσει το παιχνίδι Απόφαση, αντίγραφο και στείλτε το link σε ένα φίλο ή τους φίλους σας, μοιραστείτε το παιχνίδι με τον κόσμο!\nΜε το παιχνίδι Απόφαση, επίσης, έπαιξε στο παιχνίδι:


η ΜΕΤΑβαση: Νεώτερα για την ΟΥΚΡΑΝΙΚΗ ΚΡΙΣΗ\nΝεώτερα για την ΟΥΚΡΑΝΙΚΗ ΚΡΙΣΗ\nVassilis Makridis Αποκλειστικά στο Best ON\nΣε αναμονή της πολύωρης ζωντανής διακαναλικής συνέντευξης του Προέδρου της Ρωσίας Βλαντίμιρ Πούτιν (που ξεκινάει σε κάτι παραπάνω από μισή ώρα από την ώρα που γράφονται αυτές οι γραμμές), αλλά και της τετραμερούς συνάντησης γύρω από το "Ουκρανικό", με τη συμμετοχή ΗΠΑ, Ρωσίας, ΕΕ και Ουκρανίας (από πλευράς Ρωσίας θα συμμετέχει ο ΥΠΕΞ Σεργκέι Λαβρόβ), μεταδίδω σε συντομία τα νέα των τελευταίων ωρών από το μέτωπο της ΝΑ Ουκρανίας:\n1. Στη Μαριούπολη οι δυνάμεις της κυβερνητικής Εθνοφρουράς άνοιξαν πυρ εναντίον ΑΟΠΛΩΝ πολιτών, που πλησίασαν στρατιωτική μονάδα και κάλεσαν όσους βρίσκονταν μέσα να μην πυροβολήσουν συμπατριώτες τους και να περάσουν στην πλευρά των εξεγερμένων. Η επίσημη πλευρά του "Υπουργείου Εσωτερικών" της σημερινής ουκρανικής ηγεσίας μιλάει για "ένοπλη επίθεση" από την πλευρά των εξεγερμένων, η οποία "αποκρούστηκε επιτυχώς". Υπήρξαν, κατά δήλωση του "ΥΠΕΣ" της χώρας, 3 νεκροί και 13 τραυματίες από την πλευρά των εξεγερμένων, ενώ πραγματοποιήθηκαν και 63 συλλήψεις. Κατά δήλωση, πάλι της τοπικής επιτροπής του Υπουργείου Υγείας της Ουκρανίας, διακομίστηκαν στα νοσοκομεία της Μαριούπολης 2 νεκροί και 15 τραυματίες από σφαίρες πυροβόλων όπλων, με άγνωστη προέλευση. Στον τόπο του συμβάντος χάθηκαν αρχικά τα ίχνη της Ρωσίδας δημοσιογράφου Κριστίνα Μπαμπάεβα, που κάλυπτε τα γεγονότα για λογαριασμό του τηλεοπτικού καναλιού LifeNews, αφού μετά την έναρξη των πυροβολισμών έπαψε ν' απαντά στις κλήσεις προς το κινητό της τηλέφωνο. Τελικά, σύμφωνα με αυτά που μόλις μετέδωσε το κανάλι "Ρωσία 24", η δημοσιογράφος έχει συλληφθεί από δυνάμεις της ουκρανικής κυβερνητικής Εθνοφρουράς και έχει οδηγηθεί σε τοπικό αστυνομικό τμήμα.\n2. Στην πόλη του Ντονέτσκ η πλειοψηφία των υπηρετούντων στα Σώματα Ασφαλείας έχει περάσει με την πλευρά των εξεγερμένων.\n3. Τα 15 άρματα μάχης (όχι αυτά της μεταφοράς προσωπικού) που είχαν μπει στις πόλεις Κραματόρσκ και Σλαβιάνσκ (είναι γειτονικές) αποχωρούν και επιστρέφουν στις τάξεις του ουκρανικού Στρατού.\n4. Απελευθερώθηκαν από τον ουκρανικό κυβερνητικό Στρατό στην Περιφέρεια του Χαρκόβου τα 5 μέλη συνεργείου της κρατικής ρωσικής Ραδιοτηλεόρασης με επικεφαλής το δημοσιογράφο Γεβγκένι Ρεσετνιόβ που κρατούνταν τα τελευταία 2 24ωρα. Πριν λίγο ο ίδιος ο Ρεσετνιόβ μίλησε στο κανάλι "Ρωσία 24" και εξήγησε τις συνθήκες κράτησης του ίδιου και των συναδέλφων του. Η Πρεσβεία της Ρωσίας στο Κίεβο συνέβαλε στην απελευθέρωση των 5 Ρώσων δημοσιογράφων, ενώ έθεσε και επίσημο ερώτημα προς την ουκρανική "κυβέρνηση" για τις συνθήκες σύλληψης και κράτησής τους από τις κυβερνητικές στρατιωτικές δυνάμεις.\nΕτικέτες αποκλειστικα, διεθνη, κριση, ουκρανια, πολιτικη


Πατριώτες... του γλυκού νερού! » Candia Doc\n"Η γυναίκα της Πάτρας" στο Ηράκλειο\nΤα θέματα που θα συζητήσει η Οικονομική Επιτροπή του Δήμου Ηρακλείου\nΣυνεργασία Δήμου Μινώα Πεδιάδας – ΕΛΜΕΠΑ\nΠατριώτες… του γλυκού νερού!\n28 Μαΐου 2020 29 Μαΐου 2020\nΌμως αυτή κρίση με την κατάληψη ελληνικού εδάφους στα σύνορα του Έβρου μετριέται με τη σοβαρότητα και τη διορατικότητα της εξωτερικής μας πολιτικής και το πρόβλημα είναι τεράστιο.\nΟΤΑΝ πρωτοδημοσιεύτηκε η πληροφορία, στις 20 Μαΐου, το ΥΠΕΞ προσπάθησε να πείσει πως το θέμα δεν είναι σοβαρό και βρίσκεται σε διαδικασία διευθέτησης με την τουρκική πλευρά. Η διευθέτηση καθυστερούσε και τα ερωτήματα πολλαπλασιάζονταν στα κοινωνικά μέσα.\nΤΟ ΥΠΕΞ, για να καλύψει τα νότα του, ανακοίνωσε πως προέβη σε διάβημα διαμαρτυρίας στο αντίστοιχο της Τουρκίας, χωρίς να δημοσιοποιηθεί το περιεχόμενο του διαβήματος. Ο υπουργός, φοβούμενος όχι ότι θα χαθεί ελληνικό έδαφος, αλλά πως κινδυνεύει να χάσει τη θέση του σε επικείμενο ανασχηματισμό, το τερμάτισε δηλώνοντας ότι «είναι ντροπή να υιοθετεί κάποιος fake news και να ισχυρίζεται ότι έχει καταληφθεί έδαφος της χώρας από ξένη δύναμη»!\nΔΥΣΤΥΧΩΣ, η σημερινή κυβέρνηση βρίσκεται πολλαπλά εκτεθειμένη και μόνιμα αιφνιδιασμένη! Την ίδια επικίνδυνα φοβική στάση κράτησε όταν οι Τούρκοι μπήκαν παράνομα σε κυπριακή ΑΟΖ αλλά και αιγιαλίτιδα ζώνη. “Κατά λάθος” είπαν. Τα πλοία τους «τα παρέσυρε ο αέρας»!\nΣΤΑΣΗ μηδενισμού κράτησαν όλη την αντιπολιτευτική περίοδο στην κυβέρνηση ΣΥΡΙΖΑ καταγγέλλοντας τους πάντες και τα πάντα στα εθνικά θέματα. Η «προδοτική» Συμφωνία των Πρεσπών, με τη μοναδική χώρα των Βαλκανίων που θα μπορούσε να γίνει στενός σύμμαχος και εταίρος, χρησιμοποιήθηκε για να θυμώσει και να ξεγελάσει τον ελληνικό λαό.\nΚΑΙ ΜΟΛΙΣ η εξουσία… έπεσε στην αγκαλιά τους, η «προδοτική» συμφωνία έπαψε να είναι προδοτική! Πορεύονται μόνοι τους, χωρίς να ενημερώνουν και να διαβουλεύονται, αλλά απαιτούν, μόλις στριμωχτούν, πνεύμα ομοψυχίας! Και δείγμα ομοψυχίας είναι να διώκουν τον Παπαγγελόπουλο για να διαγράψουν τις ευθύνες τους στο τεράστιο σκάνδαλο Novartis!\nΤΟ ΘΕΜΑ λοιπόν δεν είναι μόνο το «οικόπεδο» στα σύνορα. Το θέμα είναι ότι η Άγκυρα συστηματικά επιχειρεί να ακυρώσει στην πράξη τη Συμφωνία της Λωζάννης. Και το συγκεκριμένο έδαφος επιχείρησαν να το οικειοποιηθούν άλλες δύο φορές. Μία το 1978 και μία το 2012, χωρίς επιτυχία τότε. Τα κατάφεραν τελικά τώρα! Και φταίμε εμείς που ανησυχούμε;\nΌταν η δύναμη της κοινής γνώμης αποδεικνύεται αποτελεσματική, αποτελεί κίνδυνο για το σύστημα\nΣτήριξη στους αγωνιζόμενους κατοίκους της Τήνου από την Κρήτη\nΚρήτη: Επιχειρηματίας των “χρυσών” χρόνων του τουρισμού έχασε με τραγικό τρόπο τη ζωή του\nΤον βρήκε νεκρό η γυναίκα του σε χωριό του Ηρακλείου\nΤρία στελέχη παραιτήθηκαν από το ΚΙΝΑΛ\nΝέο ακροδεξιό παραλήρημα Αδώνιδος: «Προδότες» όσοι συμμετείχαν στην διαδήλωση για τον νόμο Χρυσοχοΐδη (Βίντεο)


The Iceman (2012) ταινία online ελληνικους υποτιτλους Δράμα greek subs\nΑρχική » Δράμα » The Iceman (2012)\nΓια να δείτε ταινιες The Iceman (2012) online ελληνικους υποτιτλους (greek subs) από κινητό ή tablet σας επιλέξτε Ταινίες online Mobile Version\nταινία The Iceman (2012) online με ελληνικους υποτιτλους Greek Subs\nΤαινία The Iceman (2012) Δράμα online\nΕίδος ταινίας: Βιογραφίες, Δράμα, New Movies, Εγκλήματος\nΠροστέθηκε: 2013-08-17 22:08\nΤελευταία σχόλια για την ταινία The Iceman (2012) 4\nvasika ola ta lefta ine i erminia tou protagonisti, san tainia sigura tha mporuse na itan poli kaliteri, vazo 10/10 stin erminia tu\nprotagonisti kai 4/10 stin tainia\nΈνα γκανγκστερικό θρίλερ - περιπέτεια που βασίζεται στον Ρίτσαρντ Κουκλίνσκι (Μάικλ Σάνον) ο οποίος είναι ένας ψυχρός εκτελεστής που δουλεύει για λογαριασμό της μαφίας. Ο Κουκλίνσκι είναι αυτο που λέμε τη μέρα νοικοκύρης το βράδυ αμαρτωλός καθώς την ημέρα είναι ένας εξαιρετικός πατέρας και σύζυγος κι το βραδυ μετατρέπεται σε Τέρας. Η σκηνοθεσία είναι αρκετά καλή με σκοτεινά πλάνα και ασφυκτική ατμόσφαιρα, όμως την διαφορά την κάνει ο πρωταγωνιστής ο οποίος έχει μπει για τα καλά στο πετσί του ρόλου του, είναι απο τις πιο επιτυχημένες επιλογές ηθοποιού για έναν ρόλο. Είναι απίστευτο το πόσο ψυχρά είναι τα μάτια του, το πόσο άκαμπτα τα χαρακτηριστικά του προσώπου του. Ένα μαρμάρινο πρόσωπο που δεν αντιδρά, και δε δείχνει ίχνος φόβου. Νομίζω όλη η ταινία είναι πάνω του, και πως να μην είναι?\nΠαίζουν: Μάικλ Σάνον, Γουινόνα Ράιντερ, Τζέιμς Φράνκο, Ρέι Λιότα\ntt1491044 2015/tt1491044.mp4 2HySANUkgvQ http://tainio-mania.co


IOANNINA ARENA: Σημαντικό "διπλό" η Α.Ε.Μ., προβληματίζει η Κοσμηρά!!!\nΣημαντικό "διπλό" η Α.Ε.Μ., προβληματίζει η Κοσμηρά!!!\nΣημαντική εκτός έδρας νίκη πήρε η Α.Ε. Μικρασιατών με 0-1 στην έδρα της Κοσμηράς, που την πάει στους 13 βαθμούς, ενώ οι «πράσινοι» παραμένουν στους 18!\nΟι γηπεδούχοι δεν έδειξαν καλή εικόνα και χαρακτηριστικό είναι πως απείλησαν μόνο μια φορά την αντίπαλη εστία. Οι φιλοξενούμενοι αντιθέτως, εκτός από το γκολ, είχαν καλές ευκαιρίες και για άλλο τέρμα.\nΣτο 4ο λεπτό κόρνερ του Παπαδόπουλο, προβολή του Μπαλαντάνη στο δεύτερο δοκάρι, λίγο έξω η μπάλα. Δέκα λεπτά η μοναδική φάση της Κοσμηράς στο ματς, κόρνερ του Γκούμα, κεφαλιά του Βραζιτούλη, λίγο άουτ η μπάλα.\nΦτάνουμε στο 24΄ όπου ο Ντασιάκης με ωραία ενέργεια και παράλληλη μπαλιά από αριστερά, στέλνει τη μπάλα προς τον Κολοβό, αυτός πλασάρει στην κίνηση και κάνει το 0-1. Ο επιθετικός των φιλοξενούμενων δεν πανηγύρισε το γκολ που πέτυχε, καθώς έχει φορέσει στο παρελθόν τη φανέλα της Κοσμηράς για αρκετό χρονικό διάστημα.\nΣτο 36΄ άλλη μια καλή ευκαιρία για του Μικρασιάτες, σουτ του Σιόντη από το ύψος της περιοχής, αποκρούει ο Κάτσενος, στην επαναφορά ο Κολοβός από πλάγια δεξιά στέλνει τη μπάλα άουτ. Στο 45΄ μια απευθείας εκτέλεση φάουλ του Γκούμα, λίγο έξω η μπάλα.\nΣτην επανάληψη και συγκεκριμένα στο 48΄, ο Παπαδόπουλος εκτέλεσε το κόρνερ, ο Αναγνωστόπουλος έκανε το σουτ, στην εξωτερική πλευρά των διχτύων η μπάλα. Στη συνέχει και με την είσοδο του Μάη στον αγωνιστικό χώρο, οι γηπεδούχοι προσπάθησαν να απειλήσουν με κάποια στημένα αλλά χωρίς αποτέλεσμα.\nΣτο 80΄ κι άλλη ευκαιρία για τον Κολοβό, ασίστ του Ντασιάκη, σουτ του πρώτου και με διπλή επέμβαση μπλοκάρει ο Κάτσενος. Στο 86΄ ο Κολοβός κλέβει τη μπάλα στο κέντρο, κάνει ωραία ενέργεια και σουτάρει, αποκρούει ο Κάτσενος.\nΚοσμήρα: Κάτσενος, Ζέκιος (87΄ Τζάγκας), Γκούμας (74΄ Μάης), Νάξιας, Βραζιτούλης, Νούσης, Γεωργίου, Τσούρης, Ζάραγκας (77΄ Μπαλανίκας), Νιτσιθάκος, Ζώτος (66΄ Περώνης)\nΑ.Ε.Μ.: Ζότα, Μάντζιος, Πιλικίδης (69΄ Μητρογιαννης), Ναυρόζογλου, Ανανιάδης, Ανασγνωστόπουλος, Σιόντης, Μπαλαντάνης, Κολοβός, Παπαδόπουλος, Ντασιάκης\nΑναρτήθηκε από lemur a. στις 9:03:00 μ.μ.


Η Κρυφή Γοητεία της Φωτογραφίας, του Κωστή Αντωνιάδη - iFocus\nΓιατί φωτογραφίζουμε; Γιατί κοιτάζουμε φωτογραφίες; Τί κοιτάζουμε σε αυτές;\nΟ ιστορικός τέχνης W. J. T. Mitchell σε μια πρωτότυπη θεώρηση του κόσμου των εικόνων, τις εξετάζει όχι ως αντικείμενα φορείς μιας σημασίας, αλλά ως ζωντανούς οργανισμούς που η παρουσία τους μας επιβάλλει μια συγκεκριμένη συμπεριφορά και κατά συνέπεια έναν ανάλογο τρόπο να τις κοιτάζουμε. Σκεφτείτε λέει κάποιον να περπατά μέσα σε μια Βυζαντινή εκκλησία: Οι εικόνες τού ζητούν να σταθεί μπροστά τους με σεβασμό, του ζητούν να τις λατρέψει, να τις αγαπήσει, και συχνά τον προσκαλούν να τις φιλήσει. Και οι φωτογραφίες, κάτι ζητούν από εμάς. Ζητούν να μας γοητεύσουν, και ως ζωντανοί οργανισμοί που τις φαντάζεται ο Mitchell, έχουν τον τρόπο τους. Μας υπόσχονται. πως θα μας δείξουν τα πάντα, ταυτόχρονα όμως κάτι μας κρύβουν, κι όταν πια είναι πολύ αργά, αντιλαμβανόμαστε πως αυτό το κάτι ήταν αυτό (ίσως το μόνο) που πραγματικά επιθυμούσαμε να δούμε.\nÉric Rohmer, Le Genou de Claire (1970)\nΗ εισήγησή μου στη σημερινή ημερίδα αφορά στη διερεύνηση αυτής της πρόκλησης, που στη φωτογραφία έχει ένα ιδιαίτερο χαρακτηριστικό: είναι το χάσμα ανάμεσα στην προσδοκία του «θα τα δω όλα» και στη διαπίστωση του «όχι όμως αυτό», που είναι ουσιαστικά και το αντικείμενο της επιθυμίας μου.Θα πρέπει αρχικά να πω πως η υπόσχεση πως η φωτογραφία θα μας τα δείξει όλα οφείλεται σε μια λανθασμένη προβολή που κάνουμε στο επιστημονικό τεχνολογικό πεδίο. Η φωτογραφική μηχανή βλέπει ακριβώς όσα βλέπουμε, όχι γιατί δεν έχει την δυνατότητα να δει περισσότερα πράγματα αλλά γιατί έχουμε επιλέξει να την κάνουμε να βλέπει όσα βλέπουμε. Ο περισσότερος κόσμος αγνοεί την τεχνολογία που παράγει της φωτογραφικές εικόνες και στην κοινή πρακτική της φωτογράφισης δεν χρειάζεται να την γνωρίζει. Κάθε βελτίωση λοιπόν του μηχανισμού των φωτογραφικών μηχανών μας φέρνει ένα βήμα πιο κοντά σε αυτό το τέλειο οπτικό όργανο που υποθέτουμε πως κάπου υπάρχει και «βλέπει καλύτερα και περισσότερα πράγματα απ’ότι τα μάτια μας. Ένα είδος υπερόρασης που πιστεύουμε πως η επιστήμη θα κατακτήσει σταδιακά. Ας προσέξουμε όμως το εξής. Δεν είναι η σαφήνεια της απεικόνισης που καλλιεργεί την προσδοκία της τέλειας όρασης, αλλά η πληρότητα. Η ανεξέλεγκτη πληρότητα, που περιγράφει με εξαιρετικό τρόπο ο Lee Friedlander:\nΉθελα μόνο τον θείο Vern να στέκεται δίπλα στο καινούργιο του αυτοκίνητο (ένα Hudson) μια καθαρή μέρα. Τον πήρα και αυτόν και το αυτοκίνητο. Πήρα επίσης ένα μικρό μέρος από την μπουγάδα της θείας Mary και τον Beau Jack το σκύλο να κατουράει ένα φράκτη, και μια σειρά γλάστρες με μπιγκόνιες στη βεράντα και 78 δέντρα και ένα εκατομμύριο βότσαλα στον δρόμο και άλλα. Η φωτογραφία είναι ένα γενναιόδωρο μέσο.\nΌλα αυτά τα παραπανίσια πράγματα που περιβάλλουν το θείο Vern τις περισσότερες φορές φαίνεται να εμφανίζονται ως εκ θαύματος στην εκτύπωση της φωτογραφίας. Δεν τα βλέπουμε όταν φωτογραφίζουμε γιατί τη στιγμή της φωτογράφισης η αντίληψή μας λειτουργεί εξαιρετικά επιλεκτικά: κατευθύνεται και απορροφάται κυριολεκτικά από το θέμα στο οποίο στοχεύουμε, αντίθετα με το οπτικό πεδίο που καλύπτει η ο οπτικός μηχανισμός της φωτογραφικής μηχανής ο οποίος συλλαμβάνει αδιακρίτως οτιδήποτε περιλαμβάνεται σε αυτό. Αν ευθυγραμμιστεί λοιπόν κανείς με την οπτική της φωτογραφικής μηχανής θα αντιληφθεί πως σημαντικό δεν είναι μόνο ότι είναι μπροστά ή στο κέντρο, αλλά και αυτό που είναι πιο πίσω, στην άκρη του κάδρου, μισοκρυμμένο, λιγότερο ευκρινές και συχνά συμπτωματικό.\nΗ Φωτογραφία μας γοητεύει με την γενναιοδωρία της. Γιατί ακόμα και αν δεν μας ενδιαφέρει ο θείος Vern, κάτι μένει σε αυτή για να κοιτάξουμε. Είναι η μπουγάδα της θείας Mary, ο Beau Jack, και γενικά όλα όσα συνθέτουν την εικόνα της ζωής που περιβάλλει τον θείο Vern και το αυτοκίνητό του. Αν υπάρχει λοιπόν κάτι περισσότερο να μας δείξει η φωτογραφία, δεν είναι χάριν μιας διαυγέστερης και οξύτερης όρασης που διαθέτει, αλλά της πληρότητας του οπτικού της πεδίου. Πώς είναι όμως δυνατόν να μας προσελκύει η πληρότητα όταν κατά κανόνα η έλλειψη είναι αυτή που γεννά και συντηρεί την επιθυμία;\nΤο 1957 σε μια από τις «μυθολογίες» του ο Roland Barthes υποστήριζε πως το επαγγελματικό στριπτίζ, στη Γαλλία, με το τελετουργικό της παράστασης εξουδετερώνει κάθε ερωτικό στοιχείο. Οι γυναίκες που κάνουν striptease, λέει, με παγερή υπεροψία βρίσκουν καταφύγιο στην ασφάλεια της τεχνικής τους στο μασκάρεμα, στα αξεσουάρ και στο χορό. Αντίθετα συμπληρώνει η ερωτική επιθυμία αποκαθίσταται στους «δημοφιλείς διαγωνισμούς» του ερασιτεχνικού striptease, όπου «αρχάριοι» γδύνονται μπροστά από μερικές εκατοντάδες θεατές. Αυτό που έχει ενδιαφέρον να προσέξει κανείς σε αυτό το σύντομο κείμενο είναι η προτίμηση του Barthes στο ατελές, στο ακατέργαστο, σε τυχαία συμβάντα, όπως ένα διστακτικό βήμα, ο αδέξιος χορός, και κάποια «τεχνικά» προβλήματα όπως η περιστασιακή αντίσταση αφαίρεσης ενός στηθόδεσμου.\nΑρκετά χρόνια αργότερα, στο «Η Τρίτη Έννοια» ο Roland Barthes περιγράφει μια σκηνή από την κινηματογραφική ταινία Ιβάν ο Τρομερός, όπου δύο αυλικοί - κομπάρσοι χύνουν μία βροχή από χρυσάφι πάνω στο κεφάλι του νεαρού τσάρου. Παραμερίζοντας το συμβολισμό της σκηνής στέκεται στο κακοφτιαγμένο μακιγιάρισμα των ηθοποιών, τη χαζή μύτη του ενός, τη λεπτή σχεδίαση των φρυδιών του άλλου, τη μετριότητα του χτενίσματός του που μυρίζει ψεύτικα μαλλιά και τη σύνδεση τους με το λευκό σαν γύψο «φον-ντε-τεν», από «πουντρ-ντε-ρι». Με αυτή τη περιγραφή μας υποδεικνύει και πάλι, το απροσχεδίαστο, το παραπλήρωμα, το ψεγάδι χάριν του οποίου μπορούμε να δούμε μέσα στην εικόνα αυτό που παραμένει καθαρά εικόνα. Για να φτάσει όμως κανείς στο επίπεδο της καθαρής εικόνας πρέπει να διασχίσει το σκηνοθετημένο, να δει πίσω από την αφηγηματική ή συμβολική διατύπωση, πρέπει δηλαδή κατά κάποιο τρόπο να παραιτηθεί από τις γνώσεις του, να κοιτάξει μέσα στην εικόνα όπως θα κοίταζε «ένας άγριος, ένα παιδί ή ένας μανιακός».\nΣτις Μυθολογίες πάλι σε ένα άλλο άρθρο με τίτλο «Το σκάνδαλο της φωτογραφίας της φρίκης» γράφει:\nΑυτό που εμποδίζει την συγκίνηση ακόμα και σε τρομακτικές σκηνές είναι η αίσθηση πως έχουμε αποστερηθεί βίαια από την ελευθερία μας να κρίνουμε το γεγονός. Κάποιος άλλος έχει αναστενάξει για μας, έχει σκεφτεί για μας, έχει κρίνει για μας. Ο φωτογράφος δεν μας άφησε τίποτα... ανάμεσα σε μας και αυτές τις εικόνες δεν υπάρχει κανένας δεσμός παρά μόνο ένα ενδιαφέρον για την τεχνική. Φορτωμένες όπως είναι από τον καλλιτέχνη με λεπτομερείς οδηγίες για την ανάγνωσή τους δεν μπορούμε να ανακαλύψουμε την δική μας ανταπόκριση σ’ αυτή τη συνθετική τροφή, η οποία έχει αφομοιωθεί προηγουμένως από το δημιουργό της.\nΑυτό το χαρακτηριστικό της συνθετικής τροφής, δεν περιορίζεται μόνο στις φωτογραφίες που μπορεί να μας σοκάρουν με το περιεχόμενό τους, αλλά γενικότερα σε όλες αυτές που επιχειρούν να μας εξηγήσουν, να μας αποκαλύψουν ή με κάποιο τρόπο να μας εκπλήξουν• με την οξύνοια, την παρατηρητικότητα, την ταχύτητα, την ευαισθησία, τις επιτηδευμένες οπτικές ακροβασίες ή ακόμα με τις μεγεθύνσεις του τίποτα.\nΣτο «Φωτεινό Θάλαμο» (φωτό πάνω), αυτό που τον προσελκύει και τον συγκινεί στις φωτογραφίες το ονομάζει punctum. Είναι γράφει,\n«κάτι που φεύγει από τη σκηνή, σαν βέλος κι έρχεται να με διαπεράσει. Υπάρχει στα λατινικά μια λέξη για τούτη την πληγή, για τούτη την αμυχή, για τούτο το σημάδι πού κάνει ένα αιχμηρό εργαλείο- ... punctum• διότι punctum είναι συνάμα : αμυχή, μικρή τρύπα, μικρή κηλίδα, μικρή τομή - αλλά και ζαριά. Το punctum μιας φωτογραφίας, είναι το τυχαίο πού, από μόνο του, με κεντά (αλλά και με μελανιάζει, με πονά)».\nΤι είναι όμως αυτό που προσελκύει τον Barthes στα αδέξια βήματα της ερασιτέχνιδας στριπτιζέζ, στο κούμπωμα του στηθόδεσμου που αντιστέκεται, στη χαζή μύτη του κομπάρσου και τη φτιαχτή μετριότητα του χτενίσματός του αλλά και στα κακοφτιαγμένα δόντια ενός μικρού αγοριού (σε μια φωτογραφία του William Klein), στην αποκρουστική ύλη των σπαθωτών νυχιών, μαλακών και πένθιμων (σε ένα πορτραίτο του Andy Warhol), η στη σπυρωτή επιφάνεια ενός λασπωμένου δρόμου (σε μια φωτογραφία του Kertesz).\nΟ Barthes το διατυπώνει από τις πρώτες κι όλας σελίδες στο «Φωτεινό Θάλαμο» όταν στην αναζήτηση του νοήματος της φωτογραφίας βάζει ως οδηγό του την έλξη που του ασκούν ορισμένες φωτογραφίες: είναι μια εσωτερική ταραχή, μια γιορτή, ένα παίδεμα, είναι η πίεση του άφατου πού θέλει να ειπωθεί. Θα συμπληρώσουμε:\nΕίναι η πίεση του αόρατου να ιδωθεί, ή ακόμα πίεση του αόρατου να φανερωθεί. Να από τι είναι φτιαγμένη αυτή η έλξη που μας ωθεί να δούμε πίσω από τη σκηνή.\nΤο 1983 στο γαλλικό περιοδικό στο τεύχος N° 195 του περιοδικού Photo οι σελίδες 67 έως 82 δεμένες στις εξωτερικές τους πλευρές σχηματίζοντας κατ αυτόν το τρόπο ένα φάκελο που για να δει κανείς το περιεχόμενό του έπρεπε να τον ανοίξει. Η εξωτερική σελίδα ήταν μαύρη με έναν ευμεγέθη τίτλο Τρελλός Έρωτας που τον περιστοίχιζε μια προειδοποίηση για το αποτρόπαιο θέαμα που έκλειναν μέσα τους αυτές οι σελίδες: «Ορισμένα ντοκουμέντα παραμένουν άγνωστα στο βάθος των αρχείων. Σήμερα η πνευματική διαύγεια του κοινού είναι τέτοια και η δίψα του για την πληροφορία πραγματική, που ήρθε ο καιρός να βγουν από το σκοτάδι. Τις δημοσιεύουμε με τη μορφή ενός κλειστού φακέλου, για να αποφευχθεί σε ορισμένους ιδιαίτερα ευαίσθητους αναγνώστες ένα πολύ ισχυρό συναισθηματικό σοκ». Τα ντοκουμέντα προέρχονταν από το αρχείο της αστυνομίας και απεικόνιζαν τα φρικιαστικά ευρήματα μιας υπόθεσης κανιβαλισμού, που δυο χρόνια πριν τη δημοσίευση αυτών των φωτογραφιών, είχε συγκλονίσει την κοινή γνώμη στην Γαλλία.Το περιοδικό Photo δημοσίευε συχνά φωτογραφίες θυμάτων στο πλαίσιο φωτογραφικών ρεπορτάζ από πεδία μάχης ή ακόμα και εγκληματικών πράξεων. Το κοινό του ήταν κατά κάποιο τρόπο εξοικειωμένο με φρικτά θεάματα, οπότε στη συγκεκριμένη περίπτωση το σφράγισμα των σελίδων αν μη τι άλλο υποσχόταν ένα θέαμα πέρα των ορίων. Για τους αναγνώστες του Photo οι σφραγισμένες σελίδες ήταν το όριο της πραγματικότητας. Τί ήταν όμως κλεισμένο μέσα σε στις διπλωμένες σελίδες; Ποια εικόνα όμως θα μπορούσε να αναπαραστήσει αυτό το αποτρόπαιο έγκλημα; Καμία. Σκίζοντας το φάκελο στην εξωτερική του πλευρά, οι αναγνώστες που διέσχισαν το κατώφλι αυτού του κόσμου αντίκρισαν το διαμελισμένο σώμα της νεαρής φοιτήτριας, και μαζί συνειδητοποίησαν την ενοχή που τους προκάλεσε το θέαμα.\nΗ προειδοποίηση για το περιεχόμενο των διπλωμένων σελίδων και συγκεκριμένα η φράση «η πνευματική διαύγεια του κοινού είναι τέτοια και η δίψα του για την πληροφορία πραγματική» νομιμοποίησε, για τις λίγες έστω μέρες που το περιοδικό κυκλοφορούσε ελεύθερα, την δημοσίευση αυτών των φωτογραφιών. Με την επίκληση της ωριμότητας του κοινού και του δικαιώματός του στην πληροφόρηση η δημοσιοποίηση αυτών των φωτογραφιών αποενεχοποίησε την φιλήδονη παρόρμηση του αναγνώστη να δει το περιεχόμενο των διπλωμένων σελίδων. Οι συντάκτες του περιοδικού με τη σκηνοθεσία του αποτρόπαιου θεάματος, λειτούργησαν ως πράκτορες του σκοτεινού και άσεμνου super- ego. Κρύβοντας το θέαμα του κανιβαλισμού διέγειραν την επιθυμία ζητώντας μας να την ικανοποιήσουμε.\nΗ πρόκληση του κρυμμένου φανερώνεται συχνά ακόμα και στη καθημερινή μας πληροφόρηση. Το θαμπό πέπλο των ψηφίδων που καλύπτει ένα πρόσωπο ή ένα νεκρό σώμα στην τηλεοπτική μετάδοση των ειδήσεων διεγείρει την επιθυμία να δούμε αυτό που κρύβει. Στη σκηνή που διαδραματίζεται στην οθόνη της τηλεόρασης το βλέμμα μας καθηλώνεται σε αυτό Περιμένουμε, ένα λάθος, μια στιγμιαία απροσεξία της επεξεργασίας του βίντεο να απομακρύνει το πέπλο των ψηφίδων αποκαλύπτοντας το πρόσωπο του κλέφτη του βιαστή του δολοφόνου, το νεκρό σώμα του θύματος. Η νομιμοποιημένη προστασία της προσωπικότητας του υπόπτου καλλιεργεί την προσδοκία της αποκάλυψής του, διεγείροντας παράλληλα την επιθυμία να δούμε αυτό που η ηθική τάξη μας απαγορεύει να δούμε. Όσο το πέπλο των ψηφίδων καλύπτει το θέαμα, το ενδιαφέρον θα συντηρείται.\nΠολλοί είναι οι φωτογράφοι που καραδοκούν στις γειτονιές, στους δρόμους στα καφενεία. Θα τους δείτε με κρεμασμένη τη μηχανή στο στήθος πανέτοιμους να φωτογραφήσουν οτιδήποτε θα μοιάζει με φωτογραφία. Ανάμεσα τους όμως, είναι ευτυχώς και κάποιοι άλλοι, που περιμένουν κάποιο αναπάντεχο φύσημα του αέρα να ανασηκώσει ένα φουστάνι, κάτι που θα παραβιάζει την απαγόρευση, να κοιτάξουμε εκεί .\nΌταν προσεγγίζουμε σε περιοχές που ελλοχεύει το Πραγματικό η Τέχνη μας καθησυχάζει, στρέφοντας το βλέμμα μας αλλού. Τυπικό παράδειγμα η υπόθεση Miroslav Tichý (φωτό πάνω). Πρόκειται για την σχετικά πρόσφατη αποκάλυψη ενός ιδιόρρυθμου ογδοντάχρονου καλλιτέχνη ο οποίος για περισσότερο από σαράντα χρόνια ζει αυτοεξόριστος στο περιθώριο της πόλης που γεννήθηκε στο Kyjov στην Τσεχία. Την περίοδο αυτή με αυτοσχέδιες φωτογραφικές μηχανές και πενιχρά μέσα φωτογράφιζε κρυφά γυναίκες που περπατούσαν στους δρόμους και στα πάρκα, περίμεναν σε στάσεις λεωφορείων ή έκαναν μπάνιο στη δημοτική πισίνα. Τύπωνε τις φωτογραφίες και μετά τις κολλούσε σε φτηνά χαρτιά ή χαρτόνια, σχεδίαζε το περιθώριο και καμιά φορά τόνιζε ορισμένες λεπτομέρειες στα σώματα των γυναικών. Έπειτα τις έβαζε στην άκρη, τις ακουμπούσε οπουδήποτε ή τις πετούσε στο πάτωμα παρέα με τα ποντίκια που σε ορισμένες περιπτώσεις βοηθούσαν τη φθορά τους. Και έφτιαχνε άλλες μηχανές με σκουπίδια που μάζευε από το δρόμο, και φωτογράφιζε και άλλες γυναίκες, και η ζωή του θα συνέχιζε με τον ίδιο τρόπο εάν δεν είχε εμφανισθεί ένας παιδικός φίλος που μάζεψε τις φωτογραφίες για να τις παρουσιάσει σε φωτογραφικά φεστιβάλ και μουσεία. Οι φωτογραφίες του από το πάτωμα του σπιτιού του βρέθηκαν μέσα σε κάδρα προστατευμένες με αρχειακών προδιαγραφών υλικά. Κρεμάστηκαν στους τοίχους γκαλερί και μουσείων και κατ’αυτό το τρόπο σιώπησαν. Απώλεσαν τη σημασία που είχαν ως άχρηστα λάφυρα της εμμονής ενός ανθρώπου να προσεγγίσει το αντικείμενο της επιθυμίας του. Γιατί περί αυτού πρόκειται: το ενδιαφέρον του Tichý για τις φωτογραφίες που έπαιρνε τελείωνε με την εκτύπωση και την διακόσμηση τους στα χαρτονάκια όπου τις κολλούσε. Οι χιλιάδες απόπειρες να δει την Γυναίκα, να κατακτήσει δηλαδή τη φαντασιωτική εικόνα της, είχαν περισσότερη αξία σκορπισμένες στο πάτωμα από αυτήν που τους αποδίδει σήμερα η περιοδεύουσα έκθεσή τους.\nΌσοι έχετε δει το BlowUp (φωτό πάνω) του Antonioni θα θυμάστε τον David Hemmings ως Thomas (το όνομα του φωτογράφου στην ταινία) να εξετάζει με μεγεθυντικό φακό τη φωτογραφία ενός ζευγαριού που λίγο νωρίτερα είχε φωτογραφήσει σ’ένα πάρκο. Ο Thomas έψαχνε στις σκιές ενός θάμνου που βρίσκοταν λίγο πιο πέρα και μετά από αλλεπάλληλες μεγεθύνσεις ανάμεσα στις σκιές και στο κόκκους του φωτογραφικού φιλμ διακρίνει ένα περίστροφο να σημαδεύει στην κατεύθυνση του άνδρα. Πεπεισμένος πως κάτι συνέβει επιστρέφει στο πάρκο -αυτή τη φορά χωρίς τη φωτογραφική μηχανή- και βρίσκει το πτώμα του άνδρα πίσω από το κορμό ενός δέντρου. Επιστρέφει στο εργαστήριό του όμως οι φωτογραφίες έχουν κλαπεί μαζί με το φιλμ.\nΤην επόμενη μέρα επιστρέφει και πάλι στο πάρκο όπου το πτώμα έχει επίσης εξαφανιστεί. Χωρίς τη φωτογραφία και το πτώμα δεν είναι πλέον σίγουρος γι αυτό που συνέβει, άν πράγματι είχε συμβεί κάτι. Αυτή είναι σε γενικές γραμμές η πλοκή της ταινίας. Η φωτογραφία του πάρκου στην ταινία ενεργοποιεί ένα πήγαινε-έλα από τη φωτογραφία στην πραγματικότητα που οδηγεί τελικά τον Thomas στο να αποδεχθεί πως η αντίληψη του ορατού εξαρτάται από τις συνθήκες που την παράγουν. Στην τελευταία σκηνή της ταινίας ο Thomas παρακολουθεί μια ομάδα μίμων να παίζει τένις στο πάρκο. Στην αρχή κοιτάζει με συγκαταβατική συμπάθεια τους δύο παίκτες που υποδύονται πως παίζουν με πραγματικές ρακέτες και μπάλα, σιγά – σιγά όμως συμμετέχει στο παιγνίδι. Παρακολουθεί με το βλέμμα του την τροχιά της αόρατης μπάλας η οποία κάποια στιγμή πέφτει λίγο πιο πέρα από εκεί που στέκεται πάνω στο γρασίδι. Την πλησιάζει, σκύβει, την πιάνει και την επιστρέφει στους παίκτες. Μέσα στο παιγνίδι της παντομίμας μπάλα υπάρχει, όχι όμως στην πραγματικότητα. Το πτώμα του άνδρα στο πάρκο, η Γυναίκα στις φωτογραφίες του Miroslav Tichý, όπως και η μπάλα του τένις ανήκουν στον ίδιο απρόσιτο χώρο του «επέκεινα».\nΦωτογραφία εξωφύλλου Κωστής Αντωνιάδης/ Syn-opsis\nΗ Κρυφή Γοητεία της Φωτογραφίας


Χιώτικη Σφίγγα: Ο ΧΟΡΟΣ ΤΩΝ ΕΠΙΠΛΩΝ ΜΕ ΤΟΝ ΠΕΤΡΟ ΞΕΚΟΥΚΗ ΣΤΗ ΧΙΟ\nΒασισμένη στο αυτοβιογραφικό κείμενο του ποιητή Ρώμου Φιλύρα\n«Η ζωή μου εις το Δρομοκαΐτειον».\nΔιοργάνωση: Δημόσια Βιβλιοθήκη Χίου «Κοραής»\nΣε συνεργασία με το Κέντρο Παιδιού και Εφήβου\nΤετάρτη 8 Mαϊου 2013, στο Ομήρειο στη Χίο, 21:00\nΜια από τις πιο ενδιαφέρουσες παραστάσεις των τελευταίων ετών θα παρουσιαστεί στις 8 Μαϊου, στο Ομήρειο στη Χίο με τον τίτλο «Ο χορός των επίπλων». Την παράσταση διοργανώνει η Δημόσια Βιβλιοθήκη Χίου «Κοραής» με τη φροντίδα του Διευθυντή της κ. Χρήστου Μπελλέ και τη συνεργασία του Κέντου Παιδιού και Εφήβου Χίου.\nΠρόσφατα μάλιστα το κοινό της Χίου είχε την ευκαιρία να δει τον Πέτρο Ξεκούκη να πρωταγωνιστεί στην επιτυχημένη παράσταση «Σύντροφε Μεγαλειότατε», του Αλέκου Σακελλάριου, σε σκηνοθεσία Γιάννη Ζαφείρη, που ανέβηκε από το ΔΗΠΕΘΕ Β. Αιγαίου\nΗ παράσταση είναι βασισμένη στο συγκλονιστικό αυτοβιογραφικό κείμενο του ποιητή Ρώμου Φιλύρα «η ζωή μου εις το Δρομοκαΐτειον», ίδρυμα στο οποίο έζησε αυτοεγκλεισμένος από το 1927, μέχρι τον θάνατό του το 1942 και παρουσιάστηκε με επιτυχία για μια τριετία τόσο στην Αθήνα (ΑΘΑΝΑΪΣ – ΣΚΗΝΗ ΖΩΗ ΛΑΣΚΑΡΗ) όσο και σε διάφορες πόλεις της Ελλάδας, όπως και σε Πανεπιστήμια και σε συνέδρια με θέμα την ψυχική υγεία\nΜέσα από την εμπνευσμένη σκηνοθεσία της παράστασης, της Τόνιας Σταυροπούλου αναδεικνύεται ο παραληρηματικός λόγος του ποιητή, η μοναξιά, η απομόνωση, αλλά και το χιούμορ του κειμένου. Η θεατρική διασκευή είναι του Αντώνη Παπαιωάννου που κράτησε αμιγώς τα θεατρικά στοιχεία του κειμένου, η μουσική του Σπύρου Κουρκουνάκη και τα σκηνικά και τα κοστούμια του Γιώργου Γιώνα.\nΤο κείμενο στο οποίο στηρίχθηκε η παράσταση, δημοσιεύτηκε για πρώτη φορά στην εφημερίδα ΚΑΘΗΜΕΡΙΝΗ, το 1929 με τη φροντίδα του τότε διευθυντή της Αιμίλιου Χουρμούζιου, μετά από μια επίσκεψή του στον ποιητή στο Δρομοκαΐτειο\nΠεριγράφοντας τη ζωή στο Δρομοκαΐτειο και παραβάλλοντάς τη με τη ζωή και τις πράξεις των λογικών ο ποιητής διαπραγματεύεται, φτάνοντας σε ύψη ποιητικού μεγαλείου, όλη την ειρωνεία της ανθρώπινης ύπαρξης αλλά και ζητήματα όπως η μοναξιά η ματαιοδοξία, ο ανθρώπινος προορισμός, ενώ δίνει και σπουδαία στοιχεία για την εποχή.\nΓια την παράσταση έδειξαν ενδιαφέρον Πανεπιστημιακές σχολές, αφού θεωρήθηκε ως χρήσιμο εργαλείο για φοιτητές ψυχιατρικής και ψυχολογίας.\nΠοιος ήταν ο Ρώμος Φιλύρας\nΟ Ρώμος Φιλύρας (φιλολογικό ψευδώνυμο του Ιωάννη Οικονομόπουλου) υπήρξε ποιητής, πεζογράφος και δημοσιογράφος. Γεννήθηκε στο Κιάτο Κορινθίας το 1888, ενώ το τέλος της ζωής του τον βρήκε στο Δρομοκαΐτειο το 1942. Το 1902 εγκαταστάθηκε στον Πειραιά και το 1905 άρχισε την ενασχόλησή του με τη δημοσιογραφία, ενώ από το 1914, υπηρέτησε ως αρχειοφύλαξ στο στρατό, φθάνοντας στον βαθμό του ανθυπολοχαγού, απ’ όπου αποτάχθηκε το 1923 για πολιτικούς λόγους, παρόλο που πολλοί φιλόλογοι αποδίδουν την απόταξή του στο ανίατο αφροδίσιο νόσημά του, εξ αιτίας του οποίου κλείστηκε στο Δρομοκαΐτειο Θεραπευτήριο, αλλά πολύ αργότερα, το 1927. Κατά τη διάρκεια της δημοσιογραφικής του σταδιοδρομίας συνεργάστηκε ως χρονογράφος στον Νουμά και σε πολλές εφημερίδες και περιοδικά (Ακρόπολις, Πρόοδος, Νέα Ελλάς, Πατρίς, Ελεύθερον Βήμα, Καθημερινή, Ηγησώ, Νέα Εστία, Ο Κύκλος κ.ά.).\nEξέδωσε τις ποιητικές συλλογές: Ρόδα στον αφρό (1911), Γυρισμοί 1912-1918 (1919), Οι Eρχόμενες (1920), Κλεψύδρα (1921), Πιερρότος (1922), Θυσία (1919-1923) και το αφήγημα Ο θεατρίνος της ζωής (1916). Το 1939 εκδόθηκαν τα Άπαντα έμμετρα και πεζά του Pώμου Φιλύρα με επιμέλεια του Αιμίλιου Χουρμούζιου, ενώ το 1974 ο Τάσος Κόρφης εξέδωσε στο βιβλίο: Ρώμος Φιλύρας, Συμβολή στη ζωή και στο έργο του εβδομήντα από τα ποιήματα που έγραψε ο Φιλύρας κατά τη δεκαπεντάχρονη παραμονή του στο ψυχιατρείο.\nΗ προσφορά του Ρώμου Φιλύρα. στη νεότερη λογοτεχνία μας ήταν σημαντική αν και δεν έχει αποτιμηθεί όσο θα έπρεπε, λόγω των ανισοτήτων που προκαλούσαν στη γραφή του οι ψυχικές μεταπτώσεις και του γεγονότος ότι ελάχιστοι φρόντισαν για την αποτίμηση αυτή. Ο Ρώμος Φιλύρας κατάφερε να ανακαλύψει και να χρησιμοποιήσει νέους φραστικούς τύπους έτσι ώστε να θεωρείται ο εισηγητής του μοντερνισμού στην Ελλάδα, πολύ πριν ο μοντερνισμός εμφανισθεί σαν αισθητικό κίνημα στη χώρα μας καταφέρνοντας την ανατροπή καθιερωμένων συμβάσεων και κανόνων στη γραφή του. Σε αυτό, όπως, σύμφωνα με τους γιατρούς του, ισχυριζόταν και ο ίδιος συνέβαλε και η αρρώστια του η οποία του έφερνε illusions, όπως χαρακτηριστικά ανέφερε\nΓια το έργο του Ρώμου Φιλύρα έχουν ακόμα εκδόσει μελέτες ο Γιάννης Δάλλας και ο Γιάννης Παπακώστας από τις Εκδόσεις Γαβριηλίδη και Καστανιώτη αντίστοιχα.\nΟ «Ο θεατρίνος της ζωής» έχει εκδοθεί στη σειρά «Σπάνια κείμενα» των Εκδόσεων Παπαϊωάννου, που διευθύνει ο υπεύθυνος για τη διασκευή του κειμένου της παράστασης, Αντώνης Παπαϊωάννου, ο οποίος ασχολείται χρόνια με το έργο του Ρώμου Φιλύρα, σε επιμέλεια του καθηγητή στο Ιόνιο Πανεπιστήμιο Γιώργου Κεντρωτή.\nΗ άποψη της Τόνιας Σταυροπούλου που σκηνοθέτησε την παράσταση\nΗ Τόνια Σταυροπούλου, με αρκετές σκηνοθετικές επιτυχίες στο ενεργητικό της, λέει για την παράσταση: «Έχουν γραφτεί πολλά έργα για την τρέλα και τη ζωή σε ένα ψυχιατρικό ίδρυμα. Ο κλειστός χώρος και η προβολή των ιδιαιτεροτήτων του ατόμου σε μια υπερβολική έκφραση είναι συστατικά που συμβάλλουν στη διαμόρφωση μιας θεατρικής πραγματικότητας. Βασικά ζητήματα που αποτελούν τη φιλοσοφική αναζήτηση του ατόμου, σχετικά με την κανονικότητα των συμπεριφορών και των μοντέλων που οριοθετεί η κοινωνία και μέσα στα οποία καλούμαστε να ζήσουμε, αλλά και σχετικά με την προσωπική ελευθερία, με τη ματαιότητα ή τη σπουδαιότητα του προορισμού μας, στην περίπτωση ενός ψυχικά διαταραγμένου βγαίνουν στην επιφάνεια. Σαν να έπεσε μια πέτρα στα ήρεμα νερά. “Ξαφνικά όλοι ταράζονται. Σαν σε πρόσταγμα”, όπως περιγράφει και ο Φιλύρας ένα ξέσπασμα στο θάλαμο των μανιακών. Εκεί βλέπουμε όχι αυτό που είμαστε αλλά αυτό που θέλαμε να γίνουμε. Όνειρα, φαντασιώσεις, μεγαλομανείς τάσεις, μετατρέπουν απλοϊκούς ανθρώπους σε θεούς, βασιλιάδες, αυτοκράτορες, πάμπλουτους επιχειρηματίες, στρατηγούς, εφευρέτες και σε όποια άλλη ιδιότητα δοξάστηκε στο πέρασμα των χρόνων. Αυτό που δεν πετυχαίνει κανείς στη μίζερη ζωή του, το καταφέρνει η τρέλα, αυτή η απόλυτη, η θεία ελευθερία. Το κείμενο του Ρώμου Φιλύρα με συγκλόνισε. Δυσκολεύτηκα πολύ να το διαβάσω. Κάθε του φράση ήταν κι ένα σφίξιμο στο στομάχι. Τη μια ήθελα να βάλω τα γέλια και την άλλη τα κλάματα. Αν είμαστε όνειρα και κανένας δε μας έχει ονειρευτεί; Αν από όσους αγαπήσαμε δε μας θυμάται κανείς; “Γιατί αλήθεια τι μου γλυκοπικρογίνεστε εσείς που γνώρισα απ' έξω; Ήρθε κανείς σας να μου φέρει τη ζέστα της ματιάς σας, όπου τρεμοσβήνει το άγιο φως του λογικού;” Όπως λέει και ο ήρωας. Η μοναξιά, η εγκατάλειψη, η ανυπαρξία, η έλλειψη αγάπης, έρωτα, όλη η τραγική ειρωνεία της ανθρώπινης ύπαρξης, κλεισμένη μέσα σε λίγες σελίδες. Από τα πιο δύσκολα κείμενα. Πρώτον γιατί δεν γράφτηκε για να γίνει θέατρο και δεύτερο γιατί έπρεπε να βρεθεί τρόπος να μην κουράσει, αφού αυτό είναι ένα σταθερό ζήτημα, όταν πρόκειται για μονόλογο. Στο πρώτο βοήθησε η διασκευή του Αντώνη Παπαϊωάννου που κράτησε και προέβαλε τα αμιγώς θεατρικά στοιχεία του κειμένου και στο δεύτερο ο Πέτρος Ξεκούκης, ένας ηθοποιός που με την πλαστικότητα των κινήσεών του και την αυθεντική θεατρική του έκφραση, μας κάνει να γνωρίσουμε καλύτερα τον Φιλύρα, να τον αγαπήσουμε και να μιλήσουμε για αυτόν.\nΈνα κείμενο της Φωτεινής Τσαλίκογλου\nκαθηγήτριας ψυχολογίας στο Πάντειο Πανεπιστήμιο, συγγραφέα,\nΣτο ραϊσμένο από τον πόνο είναι μου, το τραγούδι μου.\nΗ ψυχική διαταραχή, η τρέλα όπως συνηθίζεται να λέμε, ταλανίζει την ανθρωπότητα από τα βάθη των αιώνων, από τότε που πίστευαν ότι τις παράδοξες και αλλόκοτες αυτές συμπεριφορές, τις στέλνει ο θεός, τα κακά (ή και τα καλά πνεύματα) ο διάβολος, ή οι χυμοί του οργανισμού μας. Σταδιακά παραδόθηκε στα χέρια της επιστήμης χωρίς ωστόσο ποτέ να χάσει κάτι από τη μεταφυσική της αινιγματικότητα. Κυρίως χωρίς ποτέ να χάσει το στίγμα που την συνόδευε. .\nΠου εστιάζεται ο κίνδυνος της τρέλας; Αν ακούσεις τον μονόλογο του Ρώμου Φιλύρα, στην εξαιρετική παράσταση "Ο χορός των επίπλων'' έχεις μια απάντηση: H τρέλα έχει τη δυνατότητα να εκφράζει όλη την ειρωνεία της ανθρώπινης ύπαρξης, να ακυρώνει βίαια την ασημαντότητα των λέξεων, να ταράζει τον καθησυχασμό της συνείδησης, ανατρέποντας τις βολές του κόσμου, τις ανώδυνα τακτοποιημένες ζωές μας. Η τρέλα απειλεί τους κόσμους της σιγουριάς, κι εδώ, και μόνον εδώ εδράζεται η επικινδυνότητά της. Με αυτή την έννοια η παράσταση είναι και επικίνδυνη, και διαταρακτική. Όμως δεν αρκείται σε αυτό. Ταυτόχρονα καταφέρνει κάτι πιστεύω εξίσου σημαντικό και αναγκαίο: Να μην μυθοποιήσει με έναν άλλο τρόπο την τρέλα, συγκαλύπτοντας και ωραιοποιώντας την οδύνη της.\nΌσο το έργο εκτυλίσσεται μαγικές μεταμορφώσεις συντελούνται, τέτοιες που μόνον η τέχνη μπορεί να προσφέρει: Ο θεατής σταδιακά χάνεται, τη θέση του καταλαμβάνει ένας συμμέτοχος συν-πάσχων συν-ανθρωπος που μετέχει στην ψυχική περιπέτεια ενός ταλαντούχου έγκλειστου. Ο κατεστραμένος, σε πρώτη όψη, ειρμός της σκέψης του Φιλύρα αποκαθίσταται. Η κρυμένη λογική του παράλογου κατακλύζει τη σκηνή. Η επικοινωνιακή λειτουργία του παραληρήματος φανέρωνεται σε όλο της το μεγαλείο. Αλήθειες ξεπηδούν πίσω από τα ταραγμένα του λόγια. Αβολα, αβάσταχτα, πλην όμως αληθινά, και "αλλιώς λογικά" λόγια. Ο προσδιορισμός του χρόνου και του τόπου αίρονται. Ο χρόνος δεν είναι η αλλοτινή δεκαετία του '30, ο τόπος δεν είναι το άσυλο φρενοβλαβών. Είναι. Αλλά θα μπορούσε και να μην είναι. Η επικαιρότητα της οδύνης του εγκλεισμού δραπετεύει από την προπολεμική Ελλάδα και φτάνει στο 2010. Ο εγκλεισμός δεν συντελείται στο Δρομοκαΐτειο, θα μπορούσε να αποτυπώνει μια οποιαδήποτε συνθήκη εγκλεισμού, έναν οποιοδήποτε άλλο τόπο χειραγώγησης του σημερινού ατόμου. Του σημερινού ατόμου που μπορεί να συνθλίβεται μέσα σε μια π.χ. καταστροφική σχέση, σε μια αυταρχική ή αδιάφορη οικογένεια, σε μια ταπεινωτική εργασία, σε μια ανοίκεια πόλη, σε μια αφιλόξενη, στερητική κοινωνία.\nΟ Φιλύρας με το πηγαίο ποιητικό του ταλέντο δανείζει την ανθεκτική στο χρόνο φωνή του στο σημερινό πάσχον, πολλαπλά εγκλεισμένο, άτομο. Δεν μιλάει, κραυγάζει, Όμως η κραυγή αυτή ούτε ακατάληπτη, ούτε παράλογη είναι.\nΕκπληκτική είναι η ερμηνεία του Πέτρου Ξεκούκη, η θεατρική διασκευή του Αντώνη Παπαιωάννου, η σκηνοθεσία της Τόνιας Σταυροπούλου. Θα σταθώ όμως σε δυο σημαντικά δώρα που κρατώ από αυτή την παράσταση:\nΠρώτον. Δημιουργείται μια συνθήκη ευνοϊκή για την καταπολέμηση του στίγματος της ψυχικής ασθένειας. Του στίγματος που ακυρώνει και υπονομεύει τη ζωή των ψυχικά αρρώστων αλλά και των οικογενειών τους, του στίγματος που εναποθέτει τη σφραγίδα της ανημποριάς, της ανικανότητας, της βίας και της επικινδυνότητας πάνω τους. Δεν είναι εύκολη υπόθεση η καταπολέμηση του στίγματος καθώς επιτελεί σημαντικές λειτουργίες: Tείχη ψευδο-προστασίας ημών από τους άλλους, ενδυνάμωση της συνοχής της ευρύτερης ομάδας, διαβεβαίωση για την ομαλότητα των "υγιών", αποκλεισμός του παράλογου στοιχείου στην άλλη όχθη, απώθηση της ετερότητας που ο καθένας μας μέσα του κουβαλά.\nΟ Φιλύρας τινάζει στον αέρα όλες αυτές τις κίβδηλες λειτουργίες, τα άστοχα, ενάντια στον πολιτισμό, στερεότυπα. Στερεότυπα που μας κάνουν φοβισμένα, έντρομα όντα, ανίκανα να αποδεχτούμε τον άλλον, ανίκανα εν τέλει να αγαπήσουμε και να αγαπηθούμε. Ναι! στο τέλος, εμείς, οι λεγόμενοι υγιείς γινόμαστε οι ψυχικά ανάπηροι. Μια στάση που σε ένα μεγαλο βαθμό οφείλεται σε άγνοια, έλλειψη ενημέρωσης, εκπαίδευση μεσα από τα στρεβλά μηνύματα που αφειδώς διαχέονται από τα ΜΜΕ.\nΔεύτερον. Το έργο μας κάνει να αντιληφθούμε ότι ο Φιλύρας δεν είναι μόνον ένας ταλαντούχος διαταραγμένος λόγιος, δεν είναι μονο εγκλωβισμένος σε ένα άσυλο, είναι και εγκλωβισμένος στην οδύνη της διαταραχής του. Η διαπίστωση αυτή οριοθετεί τις τάσεις ρομαντικοποίησης, εξιδανίκευσης της τρέλας, τάσεις εξίσου επικίνδυνες με το στιγματισμό που ορισμένες αντιψυχιατρικές απόψεις με ελαφριά καρδιά υποστηρίζουν.\nΤο αίτημα της θεραπείας λοιπόν καθόλου δεν υποβαθμίζεται. Τίθεται, αλλά τίθεται με άλλους όρους. Πολύ πέραν μιας στενά ιατρικής στάσης που αντιμετωπίζει τον άρρωστο σαν ένα σύνολο συμπτωμάτων, αντικείμενο και όχι υποκείμενο της οδύνης του, το αίτημα της θεραπείας εδώ θα είχε να κάνει με την θεραπεία της οδύνης μέσα από τον σεβασμό των ιδιαιτεροτήτων του άλλου και την ενεργοποίηση των όποιων, κρυμμένων, θαμμένων, η ανενεργών, δυνατοτήτων του.\n*Με τον συνάδελφο και φίλο αν. καθηγητή ψυχιατρικής Στέλιο Στυλιανίδη που είχε και την πρωτοβουλία της εκδήλωσης, είχαμε την ευκαιρία να ζήσουμε μια ξεχωριστή εμπειρία στο θέατρο Άρτι στη διάρκεια μιας παράστασης του έργου. Στο ακροατήριο φοιτητές του τμήματος ψυχολογίας του Παντείου, και χρήστες υπηρεσιών ψυχικής υγείας μαζί με τις οικογένειες τους. Στο τέλος της παράστασης με όλους μαζί του συντελεστές του έργου ακολούθησε μια συζήτηση που "έγραψε" μέσα μας. Η συζήτηση περιστράφηκε γύρω από την αποξένωση, τον ψυχικό πόνο, τα φάρμακα, τη θεραπεία, την αδυναμία ύπαρξης, τους τρόπους συνύπαρξης. Αν μιλάμε για πολιτισμό, αν μιλάμε για ευαισθητοποίηση του κοινού στον πολλαπλά πάσχοντα συν-άνθρωπο, αξίζει να επινοηθούν τρόποι και τόποι, ειδικά σήμερα, για να δοθεί φωνή στην οδύνη του αποκλεισμένου. Δεν αφορά στον ψυχικά άρρωστο, αφορά στην υπόθεση της ζωής μας.\nΟ Πέτρος Ξεκούκης μιλάει για τη μεγάλη στροφή στην καριέρα του\nΟ Πέτρος Ξεκούκης μίλησε για τη μεγάλη στροφή που κάνει στην καριέρα του με την παράσταση αυτή, αλλά και για πολύ ενδιαφέροντα που αφορούν στο ελληνικό θέατρο και στη θέση του ηθοποιού μέσα σ΄αυτό.\nΠέτρο, έχεις πολλές ώρες πτήσης στην επιθεώρηση και στην κλασική κωμωδία… Τι ήταν αυτό που σε έκανε να επιλέξεις τώρα, να κάνεις μία στροφή, με αυτό το κείμενο;\nΌταν πετάς σε έναν προορισμό μόνο, κουράζεσαι θέλεις να γνωρίσεις καινούργια πράγματα. Έτσι η πτήση μου άλλαξε προορισμό για άλλα ταξίδια, για άλλες εμπειρίες. Η αλήθεια είναι ότι αυτό το ταξίδι τόλμησαν να μου το προτείνουν, ο Αντώνης Παπαϊωάννου και η Τόνια η Σταυροπούλου, γιατί πίστεψαν ότι μπορώ να το κάνω και εγώ ευτυχώς τόλμησα να το αναλάβω και τώρα το απολαμβάνω και σαν εμπειρία, αλλά και σαν επιτυχία.\nΜίλησέ μου λίγο γι αυτό το σπουδαίο κείμενο του Φιλύρα.\nΔε χρειάζεται να διαβάσεις πάνω από μισή σελίδα για να καταλάβεις πόσο σπουδαίο κείμενο είναι. Σου κόβει την ανάσα. Όλα τα συναισθήματα σε κάθε του γραμμή. Πώς να αντισταθεί ένας ηθοποιός; Μιλά για την εμπειρία του σπουδαίου, αλλά σχεδόν ξεχασμένου μας ποιητή, από τον εγκλεισμό του στο Δρομοκαϊτειο. Η μικρή κοινωνία των τρελλών έχει κι αυτή τις ίδιες λογικές και παράλογες συμπεριφορές, τα ίδια συναισθήματα χαράς, λύπης, μοναξιάς, εγκατάλειψης και απόγνωσης με τη μεγάλη κοινωνία των γνωστικών. Άσε που τα παραληρήματά της είναι πιο ποιητικά και πιο γοητευτικά από τα ανόητα παραληρήματα πολιτικών και επωνύμων που μας πνίγουν στα κανάλια.\nΠώς δούλεψες πάνω στο κείμενο; Πώς προσέγγισες το συγγραφέα;\nΜε ατέλειωτες συζητήσεις με τους άλλους συντελεστές της παράστασης, γιατί αυτή την πτήση την κάναμε όλοι μαζί και είχαμε πολλές απογειώσεις, αλλά και… προσγειώσεις. Μέχρι και στο Δρομοκαϊτειο έκανα επισκέψεις για να παρατηρήσω από κοντά τις αντιδράσεις των ασθενών. Και φυσικά διάβασα αμέτρητες φορές το κείμενο και τα άλλα βιβλία του συγγραφέα και κάθε φορά αποκτούσα μια καινούργια σχέση μαζί του.\nΒρέθηκες ξαφνικά σε μία σκηνή μόνος. Μονόλογος! Πες μου τις ευκολίες και τις δυσκολίες του είδους, έτσι όπως εσύ τις βίωσες.\nΣτην εποχή που ζούμε ο διάλογος σπανίζει. Ο καθένας λέει τα δικά του, χωρίς να περιμένει να ακούσει τι θα πει ο άλλος. Ότι ακούμε γύρω μας, στη Βουλή, στα κανάλια αποτελείται από πολλούς μονόλογους. Αγνοούμε ή κλείνουμε τα αυτιά μας στις διαφορετικές φωνές. Στην περίπτωση του δικού μας έργου, δεν αισθάνομαι ότι παίζω μονόλογο. Ο διάλογος υπάρχει συνεχώς στις αντιδράσεις, στις ανάσες, στα βλέμματα των θεατών που συμμετέχουν με όλες τους τις αισθήσεις στην παράσταση. Ο διάλογος γίνεται μαζί τους και όχι με άλλους ηθοποιούς πάνω στη σκηνή. Όσο για τις πρακτικές δυσκολίες, αυτές ξεπερνιούνται με την πολλή δουλειά και με τη χαρά που σου δίνει αυτό που κάνεις. Όσο κουραστικό είναι να είμαι μόνος μου στη σκηνή, άλλο τόσο δεν θέλω να τελειώσει.\nΤελικά τι είναι αυτό που αγαπάς να κάνεις;\nΝα είμαι χρήσιμος στην οικογένειά μου, στους γύρω μου, στην κοινωνία και αν αυτό το καταφέρνω μέσα από το θέατρο, τότε το θέατρο είναι που αγαπάω να κάνω περισσότερο. Και βέβαια δε θα πω ότι αγαπάω λιγότερο τον κινηματογράφο ή την τηλεόραση. Σαν ηθοποιός δεν τα ξεχωρίζω, απλά γνωρίζω τις ιδιαιτερότητές τους και τις σέβομαι.\nΜίλησέ μου λίγο για τη θέση του ηθοποιού στην ελληνική πραγματικότητα. Εσύ από τη μεριά σου πώς βλέπεις τα πράγματα;\nΤο επάγγελμα του ηθοποιού πρώτα απ’ όλα κάνει εμάς τους ίδιους καλύτερους, μας αλλάζει. Κάθε σαιζόν πρέπει να μάθουμε καινούργια πράγματα και αυτό μας βελτιώνει συνεχώς. Ίσως είναι το μόνο επάγγελμα που κάνει πράξη τη δια βίου μάθηση. Από την άλλη, άνθρωποι είμαστε, έχει και πίκρες και ματαιοδοξία και πρακτικές δυσκολίες και ανεργία. Ο ηθοποιός εξαρτάται από το επίπεδο της τέχνης στην Ελλάδα και από την οικονομική κατάσταση. Αν αυτά είναι σε σημείο, ώστε ο κόσμος να μπορεί να γεμίζει τα θέατρα, ο ηθοποιός πέρα από λειτούργημα, μπορεί να είναι και επάγγελμα.\nΧρόνια και χρόνια μιλάμε για τις ταμπέλες που βάζουν στους ηθοποιούς, εξαιτίας των επιλογών ρεπερτορίου. Γιατί νομίζεις ότι συμβαίνει ακόμα αυτό; Είναι μία παλιά υπόθεση του θεάτρου, που όμως κυνηγάει ακόμα τους ηθοποιούς και εσύ το ξέρεις καλά.\nΕίναι μια παθογένεια του θεάτρου που δεν έχει να κάνει τόσο με τον ηθοποιό, όσο με τους θεατές. Δεν είναι οι ηθοποιοί που είναι κωμικοί ή δραματικοί, αλλά οι περισσότεροι θεατές που πάνε μόνο σε κωμωδία, γιατί στο θέατρο θέλουν μόνο να γελάνε, ή μόνο σε δράμα γιατί ανοήτως μόνο αυτό θεωρούν σοβαρό θέατρο. Έχουμε ευθύνη να τους παίρνουμε μαζί μας από το ένα είδος θεάτρου στο άλλο και να μην κολλάμε από ανασφάλεια σε μανιέρες που νομίζουμε ότι μας εξασφαλίζουν την επιτυχία. Από την άλλη είναι και οι συνάδελφοι, ή οι κριτικοί που σε θέλουν παγιδευμένο σε ένα είδος, γιατί φοβούνται ότι η δική σου αλλαγή ή εξέλιξη, μπορεί να έχει επιπτώσεις στη δική τους καριέρα. Αλλά αυτή είναι μια άποψη που έρχεται από το παρελθόν και δεν θα έπρεπε να μας αφορά.\nΤι θα συμβούλευες ένα νέο άνθρωπο που θέλει να ασχοληθεί με το θέατρο;\nΠρώτα απ’ όλα να μη βιάζεται, γιατί τίποτα δε γίνεται αν δεν έρθει η ώρα του. Να βιάζεται να μάθει περισσότερα, ναι. Να διψάει να γνωρίσει καινούργια πράγματα, ναι. Αλλά θα πρέπει να ξέρει ότι η γνώση και η προσπάθεια προηγούνται ένα βήμα από την επιτυχία. Το αντίθετο δεν οδηγεί πουθενά. Και κάτι ακόμα, να αποβάλλουν ζήλειες, αντιπαραθέσεις, σύνδρομα παραγκωνισμού ή εύνοιας. Αυτά δεν αφορούν το θέατρο. Χρειάζεται καθαρή ψυχή, αχόρταγη ματιά και πολλή, πολλή δουλειά.\nΑναρτήθηκε από Χιώτικη Σφίγγα στις 6:05 μ.μ.\nΑνώνυμος 7 Μαΐου 2013 - 8:05 π.μ.


Ιράκ: Τέλος της στρατιωτικής κατοχής των ΗΠΑ (?) - ALT.gr\n27 Ιούλ 2021 | 10:17\nΤο τέλος τη «αποστολής μάχης» των Αμερικανών στο Ιράκ και την έναρξη μιας «νέας φάσης» στρατιωτικής συνεργασίας μεταξύ της Ουάσινγκτον και της Βαγδάτης ανακοίνωσε απόψε ο πρόεδρος των ΗΠΑ Τζο Μπάιντεν. Οι ΗΠΑ μετά από 18 χρόνια κατοχής του Ιράκ αποσύρονται εν μέσω πολυετών και μαζικών εκδηλώσεων κατά της στρατιωτικής τους παρουσίας στη χώρα. Ταυτόχρονα τα πολεμικά σχέδια του Πενταγώνου επιβάλλουν την αναδιάταξη των αμερικανικών στρατευμάτων που είναι αναπτυγμένα σε όλο τον πλανήτη.\nΟ Μπάιντεν και ο πρωθυπουργός του Ιράκ Μουστάφα αλ Καντίμι σφράγισαν επισήμως τη συμφωνία με την οποία θα τερματιστεί η μάχιμη αποστολή των Αμερικανών μέχρι τα τέλη του 2021, 18 και πλέον χρόνια μετά την αποστολή των αμερικανικών δυνάμεων στη χώρα αυτή. Σε συνδυασμό με το γεγονός ο Μπάιντεν αποσύρει τις τελευταίες αμερικανικές δυνάμεις από το Αφγανιστάν έως τα τέλη Αυγούστου, ο Δημοκρατικός πρόεδρος ολοκληρώνει τις αμερικανικές αποστολές μάχης στους δύο πολέμους που ξεκίνησε ο τότε πρόεδρος Τζορτζ Ο. Μπους κατά τη δική του θητεία.


Εντός, εκτός …. και Μαλεβιζιώτικα – Μαλεβιζιώτης\nΗ αλήθεια είναι πως τα έργα στο Μαλεβίζι δε σταμάτησαν ούτε στην εποχή της πανδημίας. Απλώς το βάρος στο Δήμο ήταν επικεντρωμένο στη στήριξη των πολιτών και ιδιαίτερα των ευπαθών ομάδων και έτσι όσα γίνονταν σε επίπεδο έργων κρατήθηκαν σε χαμηλούς τόνους.\nΜε την έναρξη της επιστροφής στην καθημερινότητα οι πολίτες είχαν την ευκαιρία να ενημερωθούν αλλά και να δουν αφού τώρα πλέον βρίσκονται έξω για τα έργα που εκτελούνται αλλά και γι αυτά που προγραμματίζονται.\nΜπουλντόζες είδαμε στην Αμμουδάρα στην ανάπλαση τριων δρόμων που θα δώσουν άλλη πνοή στην περιοχή αλλά και πολλά συνεργεία σε πολλές περιοχές του Δήμου να καθαρίζουν δρόμους και να κόβουν χόρτα. Οι πληροφορίες λένε πως έπονται κι άλλα.\nΣκοντάφτουν ξανά οι διωκτικές αρχές στην εξιχνίαση του αιματηρού επεισοδίου στα Ζωνιανά κι αυτό είναι η αλήθεια είναι πως δε μας προκαλεί καμία εντύπωση. Τα “κλειστά στόματα” κι ο “νόμος της σιωπής” είναι κατά την άποψη κάποιων ο τρόπος της επιβίωσης των κοινωνιών. Ας αποδεικνύεται ολέθριο.\nΔε θα υπήρχε λόγος να γίνονται καν συζητήσεις για αυτά τα θέματα αν είχε λυθεί το πρόβλημα της στρεβλής νοοτροπίας των κοινωνιών. Γιατί αν δεν “κουκούλωναν” ότι κακό συνέβαινε θα είχαν μάθει πιο πριν να μην προκαλούν το κακό, και στη συγκεκριμένη περίπτωση να λύνουν τις διαφορές τους με άλλο τρόπο.\nΤα όπλα – κειμήλια, αποτελούν για κάποιους ένα άλλοθι που επιβεβαιώνεται σε εντατικές και νεκροταφεία για τα υπόλοιπα “σιδερικά” που κουβαλούν, βγάζουν και χρησιμοποιούν για ασήμαντη αφορμή.\nΕυγενική και μελετημένη η κίνηση του Δημάρχου Μαλεβιζίου Μενέλαου Μποκέα να ευχαριστήσει τους εργαζόμενους του Δήμου για την προσφορά τους. Όσο κι αν κάνει κανείς τη δουλειά του, μια καλή κουβέντα του τονώνει το ηθικό.


(VIDEOS+PHOTOS) Ξενάγηση στο υπό συντήρηση Βυζαντινό Φρούριο Κομοτηνής - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική VIDEOS (VIDEOS+PHOTOS) Ξενάγηση στο υπό συντήρηση Βυζαντινό Φρούριο Κομοτηνής\nΜια αξιέπαινη πρωτοβουλία πήρε ο σύλλογος φίλων Βυζαντινού φρουρίου Κομοτηνής, οργανώνοντας για πρώτη φορά μια εξαιρετική, επιτόπια ενημέρωση – ξενάγηση, στις εργασίες ανάπλασης των σωζόμενων τμημάτων του βυζαντινού τείχους της πόλης, με τη συνδρομή των δύο επικεφαλής της ομάδας εκτέλεσης του έργου: του αρχαιολόγου κ. Νίκου Τριβιζαδάκη και του αρχιτέκτονα-μηχανικού κ. Γιώργου Εφραιμίδη, οι οποίοι με την επιστημονική επάρκειά τους αλλά και την επίγνωση του μεγέθους της ιστορικότητας του μνημείου, κατέδειξαν την αρτιότητα με την οποία υλοποιούν τις τεχνικές εργασίες, αλλά και τον σεβασμό με τον οποίο διαχειρίζονται το σπουδαίο αυτό κομμάτι της ιστορίας της πόλης.\nΤο έργο, που χρηματοδοτείται από το ΕΣΠΑ με 1.020.000 ευρώ και αναμένεται να ολοκληρωθεί τον Οκτώβριο του 2015, σήμερα έχει εξελιχθεί σε μεγάλο βαθμό όσον αφορά τις στερεώσεις και τη συντήρηση, ενώ επίκειται το επόμενο στάδιο, αυτό της διαμόρφωσης του περιβάλλοντος απαλλοτριωμένου χώρου, με στοχευμένες επεμβάσεις, «ώστε η πόλη να αποκτήσει ένα ιστορικό κέντρο με άμεση αναφορά στη μακραίωνη ιστορία της», όπως σημείωσε ο κ. Τριβιζαδάκης.\nΠιο συγκεκριμένα, αναμένεται να κατασκευαστούν ειδικές διαδρομές και στάσεις περιήγησης. Ωστόσο, στόχος είναι η απαλλοτρίωση και των υπόλοιπων τεσσάρων οικοπέδων (στον χώρο του πάρκινγκ των παλαιών γραφείων της Μητρόπολης), τα οποία ανήκουν στην Κτηματική Υπηρεσία του υπουργείου Οικονομικών, και το ζητούμενο, όπως επισήμανε και ο κ. Ετφραιμίδης, είναι η παραχώρησή τους για τριάντα χρόνια ώστε να καταστεί δυνατή η ένταξη της ανάπλασής του στο νέο ΕΣΠΑ.\nΓια τη συντήρηση του τείχους έχουν χρησιμοποιηθεί υλικά που προσιδιάζουν στη γεωμορφολογία της αρχικής κατασκευής του. Μάλιστα οι παρεμβάσεις στοχευμένα ξεχωρίζουν χρωματικά, ενώ με το πέρασμα του χρόνου θα εναρμονιστούν οπτικά με το σύνολο του μνημείου.\nΤο Βυζαντινό φρούριο της Κομοτηνής είναι τετραγωνικό, με περίμετρο 472, είχε τέσσερις κυκλικούς πύργους στις γωνίες του και τρεις τετραγωνικούς σε κάθε πλευρά, και εκτείνεται στις σημερινές οδούς Γρηγορά, Δημοκρίτου, Βενιζέλου, Σωκράτους και Φρουρίου. Χρονολογείται από τον 4ο αιώνα, και προϋπήρχε της διαμόρφωσης του αστικού ιστού της πόλης κατά τον 14ο αιώνα. Χρησιμοποιούνταν ως στρατιωτική βάση, σε συνάρτηση με το μεγάλο αστικό κέντρο της εποχής του, τη Μαξιμιανούπολη.\nΙδιαίτερο στοιχείο του, είναι ότι εντός του αναπτύχθηκε και εβραϊκή συνοικία που συνέβαλλε στη δημιουργία του πολυπολιτισμικού προφίλ του τόπου.\nΤην ικανοποίησή της για την εξέλιξη του έργου της ανάδειξης ενός μνημείου που αποτελεί «κόσμημα» της πόλης, εξέφρασε η πρόεδρος του συλλόγου φίλων Βυζαντινού φρουρίου, κ. Βιβή Χατζηγεωργίου.\nΗ κ. Χατζηγεωργίου, πλαισιωμένη από τον κ. Τριβιζαδάκη και τον κ. Ευφραιμίδη.\nΗ εσωτερική πλευρά των τειχών, επί των οδών Γρηγορά και Δημοκρίτου\nΓια την ανάπλαση του μνημείου, χρησιμοποιούνται υλικά που προσιδιάζουν στον γεωμορφολογικό χαρακτήρα της αρχικής κατασκευής του, ενώ οι παρεμβάσεις ξεχωρίζουν χρωματικά.\nΙδιαίτερο ενδιαφέρον για την ενημέρωση έδειξαν δεκάδες Κομοτηναίοι\nΤμήμα του τείχους στον περιβάλλοντα χώρο του Ι.Ν. Κοιμήσεως Της Θεοτόκου.\nΣτιγμιότυπα από την ξενάγηση στο τμήμα του τείχους επί της οδού Σωκράτους, όπου και διασώζεται ο μοναδικός κυκλικός πύργος του, ύψους 12 μέτρων ορατών, και τριών ακόμη κάτω από το έδαφος\nΤο πριν και το μετά των στερεωτικών εργασιών τοιχοποιίας.\nΗ πύλη του φρουρίου, βρισκόταν στη νοτιοανατολική πλευρά του, στο σημείο της αυλής του σημερινού 1ου δημοτικού σχολείου.\nΤο έργο χρηματοδοτήθηκε σε δύο φάσεις, των 820.000 και των 200.000 ευρώ από το ΕΣΠΑ, και αναμένεται να περατωθεί σε έναν χρόνο από σήμερα.\nΜέρος της ανατολικής πλευράς του τείχους, “ανασκάφηκε” τυχαία κατά τη διάρκεια εργασιών της ΔΕΗ επί της οδού φρουρίου, και αναπόφευκτα παραμένει κάτω από το έδαφος.\nΤο τείχος από την εξωτερική πλευρά του επί της οδού Νικ. Γρηγορά


Η ενδεκάδα του Ολυμπιακού στην Τούμπα! | Superleague | gazzetta.gr\nΠέμπτη, 22 Φεβρουαρίου 2018 - 11:46\nΟ Κ. Νικολακόπουλος γράφει στο blog του στο gazzetta πέντε πράγματα για την ενδεκάδα του Ολυμπιακού στην Τούμπα.\nΠώς θα παίξει ο Γκαρθία στην Τούμπα; Ποιος ξέρει; Εδώ κι οι παίκτες την ενδεκάδα την μαθαίνουν τελευταία στιγμή, Κυριακή αργά το μεσημέρι. Εγώ απλά μπορώ να γράψω την ενδεκάδα που εγώ θα «έβλεπα» γι΄ αυτό το παιχνίδι και που, όμως, μπορεί να είναι εντελώς διαφορετική από αυτήν που θα κατεβάσει ο προπονητής…\nΤερματοφύλακας ο Προτό.\nΔεξιά ο Ομάρ.\nΑριστερά ο Χατζισαφί. Γιατί ο Κούτρης δεν έπαιξε στα δύο τελευταία παιχνίδια και στα αμέσως προηγούμενα δεν ήταν και στα καλύτερα του. Ο Ιρανός μοιάζει να βρίσκει τα πατήματα του, αρκεί να μπαίνει στα παιχνίδια από το πρώτο λεπτό κι όχι από το 10’ η, το 15’ (!) όπως κάνει, γιατί αυτό στοιχίζει.\nΣτόπερ δεξιά ο Μποτία κι αριστερά ο Ρομάο. Ο Ένγκελς έχει να παίξει από την Τρίπολη κι ο Σισέ από την ΑΕΚ στο Καραϊσκάκη. Οι δύο άλλοι είναι έμπειροι, ο Μποτία για να βγαίνει στην μπάλα κι ο Ρομάο να είναι λίγο πιο ελεύθερος.\nΚόφτης ο Ταχτσίδης. Είναι σε καλή κατάσταση και χρειάζεται να έχει κι ένα Έλληνα η ενδεκάδα.\nΟκτάρι ο Ζιλέ. Έχει εμπειρία και φόρμα.\nΔεκάρι ο Οτζίτζα. Με τελεσίγραφο, και σε αυτόν και σε Ρομάο και στους πάντες, ότι αν τσιμπήσει από προβοκάτσια κι αποβληθεί, θα τεθεί από τη νύκτα της Κυριακής εκτός ομάδας.\nΔεξιά ο Πάρντο. Να τρέχει τον Βιεϊρίνια κι ο Βιεϊρίνια να τρέχει τον Πάρντο. Και στο ημίχρονο η, από το 60’ τον Μάριν, για να κάνει τη διαφορά.\nΦορ ο Τζούρτζεβιτς. Γιατί είναι πιο δυναμικός, ο δε Ανσαριφάρντ εκτός έδρας δεν έχει κάνει σπουδαία πράγματα κι επιπλέον όταν μπαίνει αλλαγή είναι συνήθως κίνδυνος θάνατος (βλέπε και Λεωφόρο).\nΑριστερά ο Μιραλάς. Αλλά αν πάλι είναι όπως στα δύο τελευταία παιχνίδια με την ΑΕΚ, αλλαγή και γρήγορα!\nΠάγκος με Χουτεσιώτη, Σισέ, Κούτρη η, Ανδρούτσο, Μαρτίνς, Φορτούνη (αν δηλώσει ξεκάθαρα ότι είναι 100% έτοιμος), Μάριν, Ανσαριφάρντ. Θα ήθελα και τον Σεμπά, αλλά έχει να παίξει ένα μήνα.\nΤι με “τρώει” από αυτή την ενδεκάδα; Πιστεύω πολύ στον Σισέ. Κι έχει ανάγκη κι ένα ακόμη ψηλό η ομάδα. Δηλαδή, Μποτία-Σισέ με τον Ρομάο δίπλα στον Ταχτσίδη κι έξω τον Ζιλέ. Απλά δεν μπορώ να ξέρω σε τι κατάσταση είναι ο Αφρικάνος…\nΤουπάν: ««Η πίεση του Σάρας με έκανε καλύτερο παίκτη»


Τροχαίο στην Αθηνών - Λαμίας: Σοκάρει ο πατέρας που έχασε τον γιο & τη γυναίκα του (ΒΙΝΤΕΟ) | eReportaz\nΤροχαίο στην Αθηνών – Λαμίας: Σοκάρει ο πατέρας που έχασε τον γιο & τη γυναίκα του (ΒΙΝΤΕΟ)\nΟι δηλώσεις του πατέρα που έχασε γιο και γυναίκα μπροστά στα μάτια του\nΓια την απίστευτη τραγωδία μίλησε ο 41χρονος Υπάτιος Πατμάνογλου, ο πατέρας που είδε μπροστά του να χανονται ο γιος και η γυναίκα του.\n«Είναι δύσκολα. Περνάω πολύ δύσκολα. Δεν περίμενα στη ζωή μου να μου συμβεί αυτό το πράγμα. Πέρασα διαβολοβδομάδα στα ΟΥΚ και έλεγα από μέσα μου «ό,τι και να μου ξημερώσει, δεν θα καταλαβαίνω τίποτα». Αυτό που μου συνέβη μην τύχει στον χειρότερο εχθρό μου. Να βλέπεις όλη σου την οικογένεια καμένη», λέει περιγράφοντας τις συγκλονιστικές στιγμές.\n«Ήθελα να σταματήσω σε ελεγχόμενο παρκινγκ. Είμαι τυπικός σε αυτά. Τους αφήνω τη μουσικούλα, ανοίγω την πόρτα, παίρνω τα κλειδιά, μπαίνω στην τουαλέτα και ξαφνικά κλείνουν όλα τα φώτα, ακούω ένα τεράστιο μπαμ, φωτιά, καπνός, ο θόρυβος ήταν μεγάλος. Όταν βγήκα έξω δεν μπορούσα να αναπνεύσω. Πήγα να πω στη γυναίκα μου «κοριτσάκι μου τι πήγα να πάθω». Και βλέπω την οικογένειά μου μέσα στο αυτοκίνητο, καμένους. Ψάχνω να δω τι έγινε και βλέπω στα χωράφια ένα πορσικό. Είδα και τον οδηγό νεκρό, μπροστά στα μάτια μου, ένα παιδάκι».\n«Παιδιά, δεν το πίστευα. Το αυτοκινητάκι μου, η οικογένειά μου, νόμιζα ότι βλέπω ένα έργο. Προσπάθησα να σώσω την οικογένειά μου, αλλά τι να σώσεις… Από το μπαμ που έγινε, ακαριαία σκοτώθηκαν, το κατάλαβα αμέσως. Είπα «Υπάτιε, τελείωσαν τα ψέματα». Κάναμε προσπάθειες, δεν ήταν έγκυος η Αποστολία».\nΤα αίτια για τα οποία ο 24χρονος οδηγός της Porsche, γιος του γνωστού επιχειρηματία, έχασε τον έλεγχο του οχήματος με αποτέλεσμα να μπει στο πάρκινγκ και να συγκρουστεί με το σταθμευμένο αυτοκίνητο της οικογένειας, αναζητούν οι αστυνομικοί του Τμήματος Τροχαίας Αυτοκινητοδρόμων Βοιωτίας.\nΤο βίντεο από τις κάμερες ασφαλείας του πάρκινγκ αποτελεί βασικό οδηγό για τις έρευνες.\nΗ Porsche κινείτο με τεράστια ταχύτητα σε πλάγια θέση .\nΑπό θαύμα σώθηκε ο 41χρονος πατέρας, ο οποίος για λίγα δευτερόλεπτα πρόλαβε να βγει από την τουαλέτα, πριν τυλιχτεί και αυτή στις φλόγες. Στο βίντεο απεικονίζεται να πιάνει με απόγνωση το κεφάλι του βλέποντας τη φωτιά να καίει τα πάντα γύρω του.\nΣύμφωνα με δημοσίευμα του “Ελεύθερου Τύπου”, πηγές από την Τροχαία, επισημαίνουν ότι τα επόμενα βήματα των ερευνών επικεντρώνονται στην εύρεση της αιτίας απώλειας ελέγχου της Porsche και αφορούν:\n1) Στην ταχύτητα της Porsche (στο μικροσκόπιο θα μπουν ο εγκέφαλος του οχήματος, ίχνη φρεναρίσματος αν υπάρχουν, εικόνα από κάμερες πριν από το σημείο της πρόσκρουσης, καταθέσεις οδηγών που κινούνταν στην εθνική οδό, πορίσματα πραγματογνωμόνων).\n2) Εμπλοκή άλλου οχήματος, ενδεχόμενο πρόσκρουσης πριν από την απώλεια ελέγχου.\n3) Προσπέραση από δεξιά ή απότομη αλλαγή κατεύθυνσης με υψηλή ταχύτητα (τυχόν επικίνδυνοι ελιγμοί).\n4) Κλατάρισμα ελαστικού, ολισθηρότητα οδοστρώματος, αιφνίδια αδιαθεσία οδηγού ή χρήση κινητού τηλεφώνου.\n5) Κατάσταση του οχήματος, σύστημα διεύθυνσης (κατάθεση ιδιοκτήτη και υπαλλήλων συνεργείου συντήρησης).\n6) Κατάσταση οδηγού-συνοδηγού (ιατροδικαστική, τοξικολογικές-ιστολογικές εξετάσεις προκειμένου να διαπιστωθεί αν υπάρχουν ενδείξεις αλκοόλ).\n7) Ξαφνική απώλεια ορατότητας από καπνό εξάτμισης ή σπρέι νερού προπορευόμενου οχήματος.\n8) Από το υπουργείο Μεταφορών θα ερευνηθεί αν είχε άδεια ικανότητας οδηγού, ακόμη και αν είχε οδηγήσει ξανά αυτό το γρήγορο σπορ αυτοκίνητο.\nTροχαίο Αθηνών Λαμίας: Τα λόγια του πατέρα που συγκλονίζουν\nΈτρεχε με 200 η Porche;\nΣύμφωνα με όσα έχουν γίνει γνωστά, ο δρόμος εκείνη την ώρα γλιστρούσε, καθώς έριχνε ψιλόβροχο και μάλιστα λασποβροχή.\nΑυτό, όμως, που κρίνεται ως πιο σημαντικό, είναι η ταχύτητα που είχε αναπτύξει η μοιραία Porsche, η οποία, σύμφωνα με τα μέχρι τώρα στοιχεία και τα όσα παρουσιάστηκαν στην εκπομπή ΤΑΤΙΑΝΑ live, κινείτο με ταχύτητα άνω των 200 χιλιομέτρων, την ώρα που στην εθνική οδό το όριο ταχύτητας είναι από 110 έως 120 χιλιόμετρα το περισσότερο.\nΌπως αναφέρει το newsit.gr, τα παραπάνω επιβεβαιώνει και μάρτυρας οδηγός, που κατέθεσε στην αστυνομία ότι λίγο πριν το δυστύχημα που κόστισε τη ζωή σε τέσσερις ανθρώπους η Porsche τον προσπέρασε με ιλιγγιώδη ταχύτητα από αριστερά του.\nΌπως είπε χαρακτηριστικά «το μόνο που κατάλαβα ήταν ένα τράνταγμα από τον αέρα στο αυτοκίνητό μου και έπειτα είδα ένα μαύρο αυτοκίνητο να με προσπερνάει με ιλιγγιώδη ταχύτητα». Λίγο πιο κάτω, ο οδηγός είδε τα αποτελέσματα του πολύνεκρου τροχαίου.\nΤην ίδια ώρα, οι αστυνομικοί έχουν στα χέρια τους βίντεο από την υπόλοιπη διαδρομή στην εθνική οδό, τα οποία έχουν καταγράψει οι κάμερες διαχείρισης κυκλοφορίας της Τροχαίας, ενώ αναμένεται να διερευνηθεί από τον ιατροδικαστή αλλά και από τις τοξικολογικές εξετάσεις, αν ο οδηγός του μοιραίου αυτοκινήτου είχε καταναλώσει αλκοόλ.\nΣημειώνεται ότι, αν και ακόμη δεν έχει ξεκαθαριστεί το ποιος οδηγούσε την Porsche, οι πληροφορίες αναφέρουν ότι τα μέχρι τώρα στοιχεία δείχνουν ως οδηγό τον γιο του ιδιοκτήτη των Jumbo, ωστόσο αυτό αναμένεται να ξεκαθαριστεί με εξέταση DNA.\nΟι αστυνομικοί έχουν και πληροφορίες από στενό συνεργάτη του επιχειρηματία και πατέρα του νέου που πιθανότατα οδηγούσε την Porsche, ότι ο γιος του, είχε πάρει το μεσημέρι το αυτοκίνητο μαζί με τον φίλο του να συναντήσουν σε ένα μαγαζί της Κηφισιάς την υπόλοιπη παρέα τους, για να κατευθυνθούν προς την Αράχωβα.\nΤέλος, σύμφωνα με πληροφορίες, έχει διαταχθεί ένορκη διοικητική εξέταση για να διαπιστωθεί πώς διέρρευσε στη δημοσιότητα το βίντεο του δυστυχήματος, από την κάμερα διαχείρισης της κυκλοφορίας, καθώς πρόκειται για το κυριότερο προανακριτικό υλικό.\nΔιαβάστε επίσης: Ο γιος του Mr Jumbo και το δυστύχημα στην Εθνική Οδό


Θεέ μου, το 2006! Αδυνατώ να το πιστέψω, κάποτε μου φαινόταν στο βάθος του ορίζοντα, πέρα και από τα όρια της πραγματικότητας. Το μόνο που με παρηγορεί είναι ότι αισθάνομαι πρωταγωνιστής σε ταινία επιστημονικής φαντασίας που γυρίστηκε στην αρχή της δεκαετίας του ʼ80. Πρέπει να σκύψω το κεφάλι μπροστά στην ορμή του χρόνου ή να το γιορτάσω που κατάφερα και έφτασα μέχρι εδώ; Τα πάντα είναι θέμα διάθεσης. Εξαρτάται πώς βλέπεις τον κόσμο. Μπορώ να σας υποδείξω τουλάχιστον τρεις συνεργάτες της εφημερίδας που έχετε στα χέρια σας οι οποίοι όσα χρόνια και αν περάσουν παραμένουν στο «βρώμικο ’89». Είναι δε στιγμές που πιστεύω ότι ο εκδότης είναι μόνιμος κάτοικος του 1981…\nΑς είναι. Το 2006 θα μπει στη ζωή μας με ένα δευτερόλεπτο καθυστέρηση. Είναι αυτό το δευτερόλεπτο που λείπει από τους αστρονόμους για να αποκαταστήσουν τη χρονική ισορροπία της γης. Πάλι καλά. Η ημερομηνία επελέγη επειδή δεν υπάρχει ελληνικό πρωτάθλημα σε εξέλιξη. Στην περίπτωση αυτή το έξτρα δευτερόλεπτο θα προσετίθετο στις καθυστερήσεις αγώνα όπου δεν κερδίζει ο Ολυμπιακός…\nΥποθέτω ότι ο Ολυμπιακός θα ήταν ένα από τα θέματα που συζητήθηκαν στις χιονοδρομικές πίστες του Άσπεν, στο Κολοράντο, του νέου trendy προορισμού των ελλήνων νεόπλουτων και μη. Και επειδή ουδείς άλλος σε αυτήν την εφημερίδα ενδιαφέρεται για τα κοσμικά και τα γήινα, σπεύδω να σας ενημερώσω για τη συγκρότηση της ξεχωριστής ελληνικής παρέας που διακρίθηκε στις τιμημένες κορυφές, στα Βραχώδη Όρη. Πέτρος και Έλενα Κόκκαλη. Λογικό και αναμενόμενο. Τζόνι Καλημέρης και Μαρία Ιωάννου. Τους ενοχλεί ο συνωστισμός της Ελβετίας. Άρης και Βίκυ Βωβού. Το βλέπω εγώ το γυάλινο θηρίο να ξεφυτρώνει σε καμιά πλαγιά. Θωμάς και Νατάσσα Λιακουνάκου. Μου λένε ότι η παρέα της Ελβετίας τούς έχει βαρεθεί. Η επιστροφή έχει την ταλαιπωρία της, περίπου δώδεκα ώρες πτήσης. Σαν να κατεβαίνεις με αυτοκίνητο από την Ορεστιάδα.\nΓενικώς ήταν μια εορταστική περίοδος κατά την οποία αρκετοί έμειναν στην Αθήνα. Δεν έπεσε και χιόνι στον Παρνασσό και τα SUV συγκεντρώθηκαν στο Ψυχικό. Μου μετέφεραν τι ειπώθηκε σε εορταστικό δείπνο με τη συμμετοχή επιχειρηματιών, δικηγόρων και δημοσιογράφων. Όλα. Από τους εκλεκτούς πελάτες των εμπόρων κοκαΐνης και των εισαγωγέων call girl πολυτελείας, μέχρι τον υψηλά ιστάμενο, μη κυβερνητικό θεσμικό παράγοντα που εκβιάζεται, επειδή εκδηλώνει την προτίμηση του στο ίδιο φύλο. Θα ήθελα να τα γράψω, αλλά δεν θέλω να συναντηθώ με τον εκδότη στα σκαλιά της Ευελπίδων, για να δώσουμε εξηγήσεις στον εισαγγελέα. Άλλη φορά…\nΚάποιοι πέρασαν πιο απλά. Όπως ο Κώστας Σκανδαλίδης. Επανέκαμψε στην πίστα όπου ξεδιπλώνει το ταλέντο της η Πέγκυ Ζήνα. Θυμίζω ότι ως υπουργός Εσωτερικών το μόνο που δεν είχε κάνει ο Σκανδαλίδης ήταν να συγκαλεί συσκέψεις στο μαγαζί όπου δούλευε η Πέγκυ. Επίσης τον είδα και στον Νότη Σφακιανάκη, σε ρόλο μοιροφόρας που στόλιζε τον Επιτάφιο. Ρώτησα διακριτικά και μου είπαν ότι έτυχε ειδικής έκπτωσης από το κατάστημα το οποίο μάλιστα ανήκει σε μέλη της Νέας Δημοκρατίας. Ωραία πράγματα, εορταστικά.\nΟ ανασχηματισμός μού είναι αδιάφορος, το έχετε παρατηρήσει ελπίζω. Εκτιμώ, όμως, ότι η πολιτική αξία του πρωθυπουργού έχει ανατιμηθεί. Με τέτοια πολιτική παρουσία, φρονώ ότι η αξία του στο πολιτικό χρηματιστήριο θα διαμορφώνεται με βάση τις αντικειμενικές τιμές των ακινήτων.\nΚακίες; Ναι. Και πού να ακούσετε τι λέγεται για την παρουσία του ΠΑΣΟΚ στη Βουλή κατά τη συζήτηση του προϋπολογισμού. Υπάρχουν τουλάχιστον δύο άνθρωποι που επικρίνουν, δημοσίως, τον Γιώργο Παπανδρέου. Ο Κώστας Μητσοτάκης (αναμενόμενο) και η Άννα Διαμαντοπούλου (πολύ άργησε)…\nΑσφαλώς δεν θα μεταφέρω τις κακίες που ακούγονται εσχάτως για τον Γιώργο Βουλγαράκη. Πάντως θα λάβω σοβαρά υπ’ όψιν τις υποψίες για πιθανή εμπλοκή της Ντόρας. Διότι τι σημαίνει η απαγωγή Πακιστανών; Μείωση του αριθμού των φανατικών θεατών που παρακολουθούν τις εορταστικές εκδηλώσεις στον δήμο Αθηναίων. Αν κάποιος αρχίσει να απάγει και Αλβανούς, τι θα γίνει; Θα μείνει η Ντόρα μόνη μπροστά στο δένδρο. Φυσικά η υπόθεση είναι γελοία. Στην περίπτωση Οτσαλάν επέκριναν την ΕΥΠ επειδή δεν μπορούσε να βγάλει εις πέρας μια βρώμικη δουλειά καταπατώντας κάθε έννοια διεθνούς νομιμότητας. Τι ήταν, τυπικώς, ο Οτσαλάν; Ένας διεθνώς καταζητούμενος. Αν, λοιπόν, η ΕΥΠ πρέπει να κινείται με το γράμμα του νόμου, τότε όφειλε να μην αναμιχθεί ή να τον παραδώσει στις αρχές που τον καταδίωκαν. Βεβαίως είναι γελοία και η στάση της ΕΥΠ. Ανησυχεί για το «κάψιμο» των πρακτόρων της. Σιγά, ανατριχιάσαμε. Πριν από τρεις εβδομάδες είχαν μαζευτεί οι περισσότεροι στην Αγία Παρασκευή για τις εξετάσεις των νεοπροσληφθέντων. Οι ίδιοι έχουν συνδικαλιστικό σωματείο και κάθε χρόνο οργανώνουν χορό με λαχειοφόρο αγορά. Φέτος θα κληρώσουν ένα δεκαπενθήμερο στο μαγευτικό Γκουαντανάμο.\nΑγνοώ τι έχει προγραμματιστεί με την επίσημη παρουσίαση του βιβλίου που συνέγραψε η Άννα Παναγιωταρέα. Φρονώ όμως ότι το καταλληλότερο, για την παρουσίαση, πρόσωπο δεν είναι άλλος από τον Νίκο Χατζηνικολάου.\nΓια το κινεζικό ωροσκόπιο υποδεχόμαστε τη χρονιά του Σκύλου, για την ακρίβεια του σκύλου της φωτιάς. Αυτή τη χρονιά θα γεννηθούν μεγάλες προσωπικότητες που θα διαπρέψουν στην τέχνη και στην πολιτική. Το σκυλί, λένε οι Κινέζοι, διακρίνεται για την καλλιτεχνική φλέβα και την ηγετική προδιάθεση. Εγώ το προτιμώ με ξανθές ανταύγειες και στενά μαύρα ρούχα με υποσχέσεις για το περιεχόμενο. Καλή χρονιά, ευτυχισμένος ο καινούργιος πόνος…\nΘεέ μου, το 2006! Αδυνατώ να το πιστέψω, κάποτε μου φαινόταν στο βάθος του…